Rapthlakza SAC ralhraang thilsual tuah thup mi thu ah Mithiam pawl hmuh dan | Falam Online Media\nRapthlakza SAC ralhraang thilsual tuah thup mi thu ah Mithiam pawl hmuh dan\nJune 14, 2021 June 14, 2021 Ni Hnem Sung\t0 Comments\nAAPP in internet cahmai ih a tar mi ah Kawlram a buai thok hnu February 1 ihsin tuni tiangah SAC ralhraang kut tuar ih thi mipum 800 an luan zo ti a si ih cumi lakah Lu phum ding hman um lo in fahniang sungkhat unau ruak ngahlotu khal an um.\nMiruak ṭhenkhat an si le kaileng, cuap, thin tvk sunglam tisa kimlo ih ruak ngahsaltu an um ih cumi thawn pehpar in hmuhdan phunphun a suak.\nMiṭhenkhat cun SAC ralhraang in mipi ṭhit nakih an hman mi siding zum a um thu an rel nan NLD party sungtel Dr. Win Naing cun black market ah an zuar sawn mi a si a ti.\nCumicu Press Institute of India hohanak thawn online hmuhtonnak an tuah ṭum ah a relsuak ih “a hrisel mi minung sunglam tisa ngah thei dingin mino an bat hrim. Siat pang lo dingin an lu ah an bat. An ruak phel darh in kaileng, thin tvk sunglam tisa an la mi cu international organ trafficking gangs hnen ah an zuar” a ti.\n#Myanmar’s military selling organs of killed protesters #MyanmarCoup https://t.co/XaV8MgTzfS\n— Biblical Watchman (@Satoshian2) April 5, 2021\nHuman rights activist Phil Robertson cun hitin a rel ve\nMithi ṭhenkhat organ an phorh ti cu thufelfai theih fiang a si. Ziang ruangah an phorh tibelte theih fiang a si lo nan an zur tiih puh ding cun khih hmuh ding pipa a um lo a ti.\nAmahcun “Mithi tei` innsang theihternak nei loin an cangvai cu daan a si lo hrimhrim ih hitiih an tuah cu thilsual an tuah mi thuphlo an tum ruangah a si thei.”\n“Cun, mithi ruak organ phorh in an zuar ti cu khih hmuh ding pipa a um hrih lo. Ka theih cin ah Myanmar ram ah buaipi harsa zetmi organ thlengnak facility tampi a um lo. Organ thleng duhtu cun Thailand lole Singapore ram an pan thlangpi. Tutiang ahcun thulengvak men lawng a si lai. Asinan khih hmuh ding um in black market ah an zuar ngaingai cun boruak a ti danglam thei” a ti.\nMirangram ih um Myanmar Dr. thiamsang pakhat cun thil cang thei si ko a ti\nChina cozah in daan pahbal ruangih that tuar thawngtla pawl organ a phorh thu a rak phuang dah nan tu ahcun kan tuah nawn lo an ti.\nAsinan, Human rights activists ṭhenkhat cun tu khalah an tuah lai ding rinhleh a um tiah an sim ih daan loin organ thawn pursum tuahnak black market khal China ram ah a tam zet tiah an sim.\nCuvek dimhmun a si ruangah Myanmar ram thawn neih awte ih um China ram ah SAC ralhraang in mihring tisa sunglam (organ) an zuar loding ti kan sim theilo tiah Mirangram ih um Myanmar Dr. thiamsang pakhat cun RFA hnen ah a sim dah a si.\n← Pu Ziona ruak cu an Vui ngam hrih lo\nLairal Tlangtluan ah Thantlang ralkian pawl an beu →\nPDF in Bomb thawn Ziinan Pipeline an puah siat\nJuly 24, 2021 July 28, 2021 Ni Hnem Sung 0\nMyanmar ramsung khua tamzet cu Ralram ah a cang, mithi 100 an luan zo\nKhua ṭhenkhat ah Tikhu Mero vek a zaam ciamco cu SAC Ralhraang rinhlehtu an tam\nJuly 18, 2021 Ni Hnem Sung 0


HNANGAMTE'N - Chinland Today Media\nDecember 30, 2008 12:45 am·0 comments\nKum Thar Sungah\nMaw Israel, nangmah a lo tuahtu Bawipa in, zianghman ttih hlah, ka lo hum ding, na hmin ka lo ko zo, ka taa na si, a ti. – Isaiah 43:1\n– Malakhi 3-4\n– Thufim 31:10-31\n2007 a luh hlan nazi malte ah UK ih kan rualpi hrekkhat cu lawng parin kumthar an hmuak ih thlisia in a nuai hngai ciamco. Thuhla in theihtermi cu, “Lawng tthazet Norma parah John le Linda an to. Lungawinak cu kan zaten kan himdam. Thli cu nazi pakhat ah peng 45-55 lai in a hraang. Nan zatein kumthar lungawinak le thluasauh nan ngah cio ding ruahsannak kan nei,” ti a si.\nJesuh dungthluntu pawl khal Galilee tili parah thlipi in a nuai hngai dah (Mark 6:48). Hih tili thu ttha tein a theitu ngakaitu an si nain an nunnak hrangah an ttihzet. Asinain Jesuh a ra ih a ruun hngai.\nKum thar ah mi hmuahhmuah thlisia kan tong ding ti cu kan thei cio nain ziangvek thlisia a si ding cu zohman in an sim cia thei lo. Hmanseh Jesuh Khrih a neitu cu an him ding. A liamcia caan ih in humtu Jesuh in kan hmailam caan khal ah in humhim ding.\nLewis Edgar in a hla sungah kan dinhmun a langter mi cu:\nJesuh parah hram ka bun, nunnak tisuar ka ttih lo,\nJesuh parah hram ka bun, thli le tisuar ka ttih lo;\nJesuh parah hram ka bun, ruun theinak huham a nei,\nA fek lungpi parah hram ka ttoh!\nKum thar tisuar ziangti’n na hmuak ding? Jesuh parah hram na bun ahcun ttih ding le phaan ding zianghman a um lo.\nKhrih rinsannak in a thlengh awmi tisuar sungah in himter ding.\nKumkhua A Hmunmi Pathian


Nandar Hlaing In Oxygen Tuahnak Cetpi A Cah Lai, A Thlen Tikah Cun “Nan Ra Thun Ṭullo In Motor Thawn Khuasung Ah Kan Vakkual Ding” A Ti – Meifar\nNandar Hlaing In Oxygen Tuahnak Cetpi A Cah Lai, A Thlen Tikah Cun “Nan Ra Thun Ṭullo In Motor Thawn Khuasung Ah Kan Vakkual Ding” A Ti\nMyanmar lemcan thiam hminthang Nandar Hlaing in oxygen tuahnak cetpi 50Nm3/h a cah ih lamzin ah aum lai thu theih a si. A thlen tikah cun damlo pawl innsang in oxgyen an va thun a ṭullo dingih a hmun ah anmah an va feh sawn tum.\nNandar Hlaing in “Thuthangṭha ka lo hlawm ding, kan zaten ka ṭul zetmi oxgyen tuahnak cet pakhat cu lei dingin ka hrilfel zo. Nikhat ah burpi 200 a fill up thei, a ṭul poimawh pawl umnak veng, khuasung ah nitinten kan vakkual ding.\nZan ahcun Zay Kabar sungah motor a dingih oxgyen thun theih ringring a si ding. Nazi 24 sung fill up thei dingin kan tawlrel ding, alakin oxgyen thunsak ding a si.\nA rang theibik ih thleng dingin kan cah nan reilote sung cu kan hngak lawk a ṭul ding ti ka zum, thinphang hlah uh. Kanmah vekin midang bawmtu pawl khal an ra suak vivo ding, harhdam dingin rak um cio hram uh” tin a tarlang.\nKum 47 mi Nandar Hlaing cu Yangon, Mawlamyine khawpi ih um a si ih oxgyen cet cu khuitawk khawpi ah a ret tum ti cu a tarlang lo. Miharsa le damlo pawl bawm ringringtu a si ih tuvek caan ih a pekawknak cu upat a tlak tuk.\n“Khai, Khai… Rammi Sinak Diktak Vekin Meisa Man Pe Cio Uh” A Ti


Tarlangmi Ramkulh, Ramṭhen 10 pawl ah In-Ti a cat thei - Falam Online Media\nṬhalpi kan thleng zik thlang ih tidai a harsa vivo ding. Cuhlei ah ramkulh, ramṭhen 10 sungih khua 150 hrawng ah In-Ti tidai a cat thei tiah Department of Rural Development zung ṭuanvonei mipakhat in a rel.\n“Ramkulh pengṭhen ihsin report kan don dan ah cu khua 149 pawl ah In-Ti tidai a har thei. Nan, cumi khua zaten tidai an har thluh ding tinak cu a si lo. Data um dan ih zirin kan rel cia sung mi a si” tiah ralhraang kuthnuai cozah zung ih hnaṭuantu cun a rel.\nZung lam ihsin cutin thu a suak nan, kan dung kum khalah rampumhuap khua 300 hrawngah In-Ti a cat thei an ti nan atak ih tidai zem ṭul cu khua 80 hrawng lawng an si.\nKum 2022, Ṭhalpi ah In-Ti tidai a cat thei an ti mi ramkulh/ramṭhen pawl cu Kayin ramkulh, Rakhine ramkulh, Shan ramkulh, Mon ramkulh, Sagaing, Tanintharyi, Bago, Magway, Mandalay le Ayeyarwady tipawl an si ih, myone 47 sungih khua 150 hrawngah In-Ti a cat thei tiah theih a si.\n← Falam innkaangnak hmunram pawl thianfai\nHriamtuar CNDF ralkap an Hnem aw lai Zuknungtawi cun Chin mipi Lunghnoter →\nRTAD zung hmai bomb puak ah hriamtuartu tam\nChina vanzam tlak puak ah Shan Fala 4 telve\nSAC ralkap 50 hrawngin KNU/KNLA kut ah an apaw


Bethsy Lalrinsangi Le Vanlalsailova Pathian Rawngbawlnak Ah Kekar - Chinland Today Media\nNovember 22, 2013 2:07 am·0 comments\n2011 Tahan Ah Bethsy Lalrinsangi\nMizoram ih hlasakthiam, Lunglei, Salem Veng ih um, Fala Bethsy Lalrinsangi cun, Pathian thangthatnak hla saknak hmang ih Pathian hnatuannak nei dingin November 22, 2013 ah USA lam a pan thlang. America Maryland Mizo Society cun, December 4, 2013 ihsin January 4, 2014 tiang Maryland ah “Mizo Cultural Showcase” a tuah ding ih, cumi ah hla thawn rawngbawlnak nei dingin Bethsy hi sawm a si.\nA nauhak lai ihsin Pathian hla lawng sak, tuini tiang khal ih Pathian hla lawng sak rero tu Bethsy Lalrinsangi hin, Pathian hla thawn USA ummi Chinmi pawl hnen ah rawngbawlnak a nei ding. Cun, State dangdang khal ah, hlasaknak thawn rawngbawlnak ding dingin timtuahnak an nei tiin thuthang theih a si.\nTuihlan ah Love song thawn mipi theih a rak simi, tu ah Pathian Thu in a nun a thleng danglam ih, Pathian hnatuannak ih pumpe tu, Vanlalsailova khal CEF Conference Voi 12 nak Halkha ih tuahmi ah sawm a si ih, Pathian Thu le hla thawn rawngbawlnak nei rero lai a si. An Conference thupi ah “Thuthangtha Mi Hmuahhmuah Hrang” timi an hmang ding.


PDF (Kalay) Mino Pakhat Cu Dalan Ruangah An Inn Te An Rak Urkang Sak – Meifar\nPDF (Kalay) Mino Pakhat Cu Dalan Ruangah An Inn Te An Rak Urkang Sak\nPDF (Kalay) mino pakhat cu thuneihnak latu ralkap pawl do in ramlak ah aum, dalan in ralkap pawl hnenah an rak hek ruangah an runinn cu an urkang sak. PDF mino in an inn vutcam ih cang cu a tarlang ih a nu le a farnu cu thinhar tuk lo dingin a hnem.\nPDF (Kalay) mino in “Mizan (September 7) ah dalan pawl ih heknak ruangah kan inn cu ralkap pawlin an urkang. Ka farnu le pawl ramdang ah hna an ṭuan ih an thlahlawh an khawl hnuah kan sak mi inn a si ruangah ka riahsia tuk, asinan dothlennak ah ka tel vivo ding.\nKa nu le ka unu nan beidong hlah uh, nan thinhar ding ti cu ka thei ko. Dothlennak kan neh hnuah ralkap pawl ih an ti siat mi inn ai ih ṭha sawn Pathian’n in pe ding ti ka zum, ka nu le ka unu rak zuam ṭento hrih uh.\nBible sungih Job khal harsatnak a tuar hnuah Pathian in a let 7 in thlausuahnak a pesal a si kha, Pathian in a let 7 in thlausuahnak in pesal ding ti zumnak thawn thla rak cam uh.\nPathian in riahsiatnak lak ihsin lungawinak in pesal ding, sungralnak lak ihsin thlausuahnak in pesal ding. Dothlennak ah nehnak kan co zik thlang ih hnangamten kan umtlang theinak ding hrangah thla rak cam uh. Ka nu le ka u, ka lo duhdawt tuk” tin a tarlang.\nHnambi Ih China Cet Zung Pawlin Anmah Kiltu Dingah Ralkap/Palik 100 An Sang


Europe lamin 5G Network Bun Tum Rero | The Chin TImes\nEurope lamin 5G Network Bun Tum Rero\nTuluk cozah, amahte lawng hmanin tuah a rak tum mi 5G network cu tu-ah hin Europe ram pawl khalin tuah an tum ve rero. Hi ti 5G network tuah an tum rero laiah US cozah cun ram himnak hrangih thil ṭul a si ruangah China Telecom, Huawei thilri pawl lakih ralring tei um dingin a forhfial sal hai.\nUS cozah thawi’ ram himnak ding thuhla pawl pe-aw ṭheutu, Europe ramih rualpi pawl hnenah, a ṭihnung zetmi Huawei company thilri pawl hmang lo dingin felfai ten ka rel zo, tiah US State Secretary Mike Pompeo cun a rel. Hi hi Sunday ni ah, the Netherlands khawpi The Hague ah Foreign Secretary Stef Blok thawi an biakawknak ih a relmi a si.\nTuluk hi an rak thiam zet ko. Tu naiah Dutch intelligent pawlin Huawei company software pawl an thlingthla ih, a thup teih an timi, a hmangtu pawl an theihter duhlo mi a um ko, ti an hmu. Cuvek thuhla a hung than lai tak a si ruangah US State Secy kha hin ralring dingin a cah hai a si bik.\nKhat lamah cun, Huawei neitu, an CEO Ren Zhengfei cun Huawei hmangtu pawlih an personal thil zianghman midang hnenih pek le theihter a si lo thu le, an company hi Tuluk cozah khalin a uk lo thu a rel ve. Mike Pompeo ih rel vek a si lo, Huawei hi Tuluk cozah thawn hna kan ṭuantlang lo hrim hrim, a ti.\nNetherlands cozah lam khalin US le a rualpi pawl thawi’ hna ṭuan tlan an duh thu a rel ve. An ramin 5G network an tuah rero lai ah hin an ram himnak ding cu anmah a ram neitu roriin an tawlrel ko ding, tiah Foreign Secretary Bloc cun a ti.\nPrevious articleDonald Trump le Tailor Swift karlak thuhla\nNext articleMual in liamsantu kan naupa James Van Cin Lian kha


Falam Surbung Airport Thu Hna-ngam Asi | VCTH\nFalam Surbung Airport Thu Hna-ngam Asi\nHome » Thlirnak » Falam Surbung Airport Thu Hna-ngam Asi\nBy vcth on April 16, 2015.\nKan dung nai Hakha Post ah Hakha Khua Thar khawnu, khawpa in Hakha ih Airport tauh dingin thlacamnak le Hlutdaw ah tla cakuatnak an nei thu a phuang.\nHi thu thawn pehpar aw in thuhla phunphun a leng celcel. Hakha lam unau hrekkhat ih an comment peknak ah Falam Surbung cu anmah ten private in an tuah tum, Hakha cu cozah ih tuah sak dingin kan ngiar ding tiah an ti.\nTuzing, April, 16, RFA Chin program in U Ngun San Aung an interview mi ka ngai ih, Falam Surbung cu Chinram ih vanzam tual ah a rembik thu le cozah in Kyat 1 billion budget an pek zo thu theih a si.\nSurbung vanzam tual cu 1932 ah mirang pawl in vanzam tual cek tumnak an rak nei nan 1942 ah Japan ral ruangah rak thul sal a si. Cutin 1962 tiang ziang thuhla ngai um lo in a rak um. Newin cozah a kai in hi thu a thok sal ih central cozah in vanzam tual tuah sak ding thu a um.\nFalam mipi pawl tla an thatho zet ih 1963 ah, cozah ih nem-hngetnak ngaingai a um hlan ah, mipi in thazang in thirfei, pha-hlai le tupheng thawn surbung vanzam tual an rak cek. Kum 5 sungah cozah lam in ziang thu felfai ngai a um lo ih hlei ah 1968 ah Mizo tapung in Falam bank an ruknak le palik zung pawl an lonnak ruangah hi project ṭhul sal a si.\nU Thein Sein cozah a kai in Kawlram ramkulh le ramṭhen pawl ih Airport um hrih lonak cu Chin ramkulh lawng a siih vanzam taul tauh sak ding beiseinak a um. Nan, kan thu le hla cu theih cia bangin khat le khat cuh awk le mai khua ih Airport um ding duh cio a si.\nHakha, Tedim le Falam tiin hmun 3 ah thlingthlanak an nei. Cutiih tlunlam in khawi ih tuah ding ti an zoh rero lai ah Falam khawnu, khawpa in mai thazang suah in surbung vanzam tual ceknak an nei.\nFalam khawnu, khawpa pawl ih zuamnak ruangah hlutdaw in Chin ramkulh hrangah Surbung vanzam tual cu nem-hnget a siih budget kyat 1 billion a pek.\nFalam khawnu, khawpa upa pakhat le vanzam tual cangvaihnak ih nasa zetin a ṭangtu U Lal Tin Mang in, “Airport famkim in ṭheh suak dingin kyat 15 billion a ṭul. Tu kan ngahmi budget kyat 1 million in a diah lamlam lo. Nan, ngah lo hngak in cu a ṭha ko. Step 1 tiang, zaing maw cen tiang, cu in fehpi ko ding,” tiah Myanmar Times ah a sim.\nHakha MP Pu Robin tla in, ” Airport thu thawn pehpar aw in hmuh daan a phunphun a um. Kei ka hrang ahcun khoi ih um tla poi ka ti lo. A rembiknak, a ṭhabiknak ih a um ding a thupi,” taih a ti.\nPathian in Surbung Airport project le thlanhri pawt in a zonzaitu, sumpai a suahtu zate thluasuahnak pe hram seh. A reihlan ah Falam ihsin vanzam awn kan thei cing ding ih vanzam ṭum tla kan hmu cing ding.\nOne Response to Falam Surbung Airport Thu Hna-ngam Asi\nBiak Sang April 16, 2015 at 11:51 am\nSurbung tlangah aremcang bik tiah khuahlan in tuni tiang an lungkim ciami parah thudang relding aum nawnlo tin karuat


China ram ih Internet Addict Center ongtu an kai | Falam Online Media\nJuly 8, 2020 admin\t0 Comments Tech\nKum 10 lenglo internet addict center ongtu China pawl cu nauhak hrem in innsung ih an khum ṭheu ruangah China thuṭhenzung in thawng thlak dingin thu a ṭhen sak a si.\nChina cozah in an ramsung internet hmandan a control zet nan leitlun ih internet hmangbik ram ah an tel thotho ih mipum 850 million lenglo in internet an hmang ih mipum 200 million hrawng cu kum 15 in 35 karlak hrawng an si.\nInternet hmang artcilh an tamtuk ruangah China cozah cun 2008 ah internet addict cu nat phunkhat a si tiin official in a phung hnu in internet addict center ongtu pawlkom an suak ciamco ih paisa hawlnak ah an hmang thok.\nNu le pa pawl khalin internet addict tu an fa le pawl cu kilkhawi peih loin cuih addict center ah an ret tamzet. Asinan addict center ih lut nauhak pawl cu an pu le pawl in an hrem nasatuk tiin thuthang a suak ih China cozah lam in zingzoinak an nei hnu ah thudik a si zia an hmusuak ruangah tuvekin thawngthlak dingih thu an ṭhen saknak a si.\nAddict center ih hremawknak ruangah kum 2014 ah kum 19 mi fala nute a thi. Hmun ṭhehkhat ih center phei ahcun nauhak pawl an thluak fimseh tiin an lu ah electric an shock ter. Tleu lut thei lonak box sung ah puan sinding le zuun-ek thawh nakding bawm thawn lawng khalin an khum ṭheu tiin China media ṭhenkhat in an ngan a si.\nHiti vekin hremawknak a um timi thuthang a um ruangah China local government in 2017 ihsin zingzoinak a nei thok zo.\nTuih, thawngthlak dingmi minung 4 pawl cu tleirawl kum 18 vuakvel mipum 12 pawl innsung ah hrem in an khum ruangah a siih Addict center ih hnaṭuan Wu cu kum 3 kim zikte, Ren le Zhang cu kum 2 le thla 7, an rualpi 1 cu kum 1 le thla 10 thawngtlak ding an si.\n← Disney company mit laak zettu Tleirawl pa te\nEPA pawlkom in Covid 19 nathrik kap that theitu Spray 2 hmin an phuang →\n2020 US rampi Hrilawknak Result netabik UPDATE +State tinkim (November 20)\nCovid 19 vaccine tuahtu SII company innpi a kang


Ralkap In Rampi Thuneihnak An Lak Hnuah Raltlan Ting 1 Lenglo An Um Zo – Vapual Auaw\nMay 30, 2021 vapual auaw Ramsung Thuthang 0\nMyanmar ralkap in rampi thuneihnak an lak hnu February thla in , tui dinhmun tiang ramsung hmun tinkim ah raltlan ih beunak hawl mipum ting 1 lenglo an um zo thu UNHCR in thu a suah.\nRaltlan umnak hmun pawl cu Kachin, Karen , Chin, Kaya , Shan le Sagaing ramthen pawl ah si. Karen ,Kachin le Shan ramkuluh pawl ahcun tlangpar ralthuam kai le ralkap doawknak ruangah khua ah mipi an him lo cu hramlak ih tlan an si ih Kaya , Chin le Sagaing ramthen pawl ahcun mipi humhimtu le ralkap an doawk ruangah khawsung ah mipi a him lo cu hramlak ih tlan an si.\nKaya ramkulh sungah raltlan 37000 lenglo an um zo ih Thailand ramri ah raltlan 85900 an um. Shan ramkulh sungah raltlan 15000 hrawng an um zo ih Kachin le Chin ramkulh sungah raltlan 20000 hrawng an um ve. Sagaing ramthen Kani pengih mipi hrekkhat cu a langten hramlak ih relh duak an si ruangah UNHCR cun raltlan cazin ah a telh lo ih inn lamah an tlung rero thei thlang sihmang. Cumi tlunah Kachin ramkulh sungih raltlan 10000 hrawng a ret cu thawng 10 hnakin tam dingah ruah a si.\nKaren cu ralkap in rampi thuneihnak a lak hnuah tlangpar ralthuam kai lakin nasa zetih ralkap rak do hmaisabiktu an si ih ralkap in ni 7 peh in vanzam hmangin a rak do phah tikah raltlan an rak tam tuk man. Cumi ruangah sipei maw tuih hnu lam KNU tha an thlah deuh tiah mi hrekkhat cun an ti. Cun, Rakhine ramkulh sungih raltlang ting lenglo cu ralkap in thuneihnak an lak hlanih tlan an si ruangah tuitum ah telh an si lo.\nAn tarlang duh bikmi cu ralkap in rampi thuneihnak an lak ruangah Myanmar mipi an him lo, khua suahsan ih raltlan ting 2 an kim zik thlang timi a si ih an tulsammi bomnak phunphun pe ding khal in an tawlrel rero. Tui dinhmun Myanmar ramsung ih bomnak pe rerotu World Food programme cu UNHCR hnuai ih hnatuan pawlkom a si.\nKNU In Ralkap Mawtaw Pahnih An Urkang Sak Ih Ralkap Ruang Latu Um Hrih Lo


Ralhrang In, “PDF Pawl Cu Ralkap Hnenah An Ap’aw” Tin Thuthang Dik Lo An Phuang >>> – Meifar\nRalhrang In, “PDF Pawl Cu Ralkap Hnenah An Ap’aw” Tin Thuthang Dik Lo An Phuang >>>\nSagaing ramsung ih um PDF pawl cu an meithal kimcang thawn ralkap kutsung ah an ap’aw, ralkap lam an tang tin ralhrang pawlin online parah thuthang dik lo an tarlang. Sagaing ramsung, khua 90 lenglo ih um PDF pawl cu ralkap lam an tang an ti.\nRalhrang in, “Remnak, daihnak duhtu PDF pawl cu Tatmadaw hnenah ralthuam kimcang thawn an hlanaw. Kalay-PDF pawl khal an apaw. Sagaing ramsung, khua 90 lenglo ih PDF pawl cu ralkap kutsung ah an ra hlanaw” tin an tarlang.\nDothlennak ih tel pawl cu mino deuh hlir an si ih ralhrang ih an tarlangmi zuk ahcun putar le kum upa lam an si, tualsung mi ṭhenkhat in, “Zuk sungih um pawl cu ralhrang kuthnuai ih cangvaitu Pyu Saw Htee pawl an si” an ti.\nAn Vengsung Ah NLD Hla A Sak Ruangah Ralhrang Pawlin An Kai Ih An That


Kum Zabi 21 le Kan Ṭuanvo | VCTH\nKum Zabi 21 le Kan Ṭuanvo\nHome » Cahram » Kum Zabi 21 le Kan Ṭuanvo\nBy vcth on August 25, 2010.\nTulai leitlun ih santilaun pakhat cu pemawnak (migration), a ṭhangso mi ram ih vainak ti hi a si. Hih thlipi in kan lai mi pawl in nuai nasa. Hih santiluan hi kan lai mi sung lawngah si hmang maw ka ti nan a rak si bik ce lo. Ram ṭhangso lo, a dotthumnak leitlun(3rd world) kan zaten ram cangkang cu kan pan cio. Hi tiih kan feh mi hi can tawi hrangah cu a ṭha ko nan caan sau kan thlir tikah cu thil ṭha a si lem lo. Phunpi, hnampi hlo ter tu a si thei. Ziangtin, ṭihnung le tuk sum in………….\nLeilungpi hi IT le luxury in a ṭhangso bik mi saan ah kan thleng. Asinan, minung nunnak (or) a leng lam nunnak a sang sinsin nan khat lamah kan thinlung/ lungput lam ah kan tha mal sinsin a bang. A caancaan ah ka ruat ṭheu, hihi chemical kan ei tamtuk ruangah a si pei maw tiin.\nHlanlai ah harsatnak, buainak tum pipi a um ko, cu pawl hi poisa tuk in kan rak ruat ṭheu lo nan, tusaan ah cu malte kan buai hman ah buai tuk vekin kan um ṭheu…… Cumi hlei ah Phun lungput (Nationalism) timi khal hi thupi ah kan ruat nawn lo. Phun lungput (Nationalism) thupi timi sim rero mi pawl hman san man nawn lo vekin hmuh an tuar sawn riangri. Cutin cu formula pakhat kan suah thei ding ka zum. Leilungpi ih ṭhangsonak le Phun Lunput hi a ling ta let in a um.\nCuruangah a tu saanthar mino pawl hnen ka sim duh mi cu………\nMinung pakhat kan si ve ten, mi pakhat dinhmun in kan suak ve ten kan ngah mi kan sinak (identity) timi a um vekin khatlam ah a suahpi ṭuanvo timi khal kan nei cih. Kan Pi/Pu pawl ṭuanvo ṭhaten an rak ṭheh suak ruangah tuni kan mah pawl an ro kan co rero mi a si. Curuangah hmailam nonawn, kan tesinfa pawl hrangah a tu hnak in a ṭha mi Ro tanta thei ding zuam ding hi tu lai saanthar mi no pawl ih ṭuanvo pi a si. Tulai saanthar mino pawl in “ṭuanvo” timi ngam zetin ṭuan duhnak thinlung le tuan suak thei mi si in, hmailam santhar nonawn pawl hrangah a tleuvar mi zin sial sak uhsi.\nCuruangah mi pum a mal zet mi miphun a si mi kan Chinmi ṭhangsonak ding hrangah cu laimi pakhat cio parah ṭuanvo kan nei…. Mah sinak, mah mi phun le mah tesinfa hrangah a ṭha hnemtu, ro ṭha pek theitu si ding kan zuam tlang pei uh.\nZuam sinsin uhsi MINO Pawl……..\nHninsin: Falam Phunsang Tlawngta Pawlkom, Yangon tuah tum mi Maganzie hrangah ngan sak mi cahram asi.


Ralhrang Pawlin Mucu Tlawnginn Ah Tualleng Kum 4 Mi An Va Kai – Meifar\nRalhrang Pawlin Mucu Tlawnginn Ah Tualleng Kum 4 Mi An Va Kai\nApril 6, 2022 admin Myanmar 0\nYangon, Ahlone ah ralhrang pawlin tualleng kum 4 mi an kai ih a ṭap rero nan zangfahnak zianghman nei loin an hruaisuak. April 5, 2022 simlam ah ralhrang pawl cu BC mucu tlawnginn ah an va lut ih tlawng sayama le nauhak pawl cu khuk an bilter thluh, meithal in an tin thepthep ih nauhak kum 4 cu an kai.\nRalhrang pawl cu nauhak kum 4 mi kai dingin DC motor pakhat, family motor pakhat le palik motor pakhat thawn an vengsung ah an lut. An vengsung khal an phit thluh ih nauhak kum 4 mi cu an kai.\nVengsung mi pakhat in, “Nauhak ih nulepa cu PDF pawl nan bawm tin an kai tum ih hmun dangah an tlanhlo. Curuangah an fapa kum 4 mi le a pu cu ralhrang pawlin an kai. Simlam naz 3:15 hrawngah BC mucu tlawnginn sungah an va lut, an lakah ralhrang kuthnuai ih veng lal ṭuan khal a telve.\nTlawng sayama le nauhak pawl cu khuk an bilter thluh, tlawng sayama in ‘Nauhak hi ka lo pe thei lo, keimah in ka cawm ding’ arak ti nan an duh lo ih an hruaisuak thotho. Zianghman theithiam hrih lo nauhak kum 4 mi parih an thiltuah cu a rapthlak tuk, nauhak ih thinlung ah hliamhma nasa zet aum ding” a ti.\nRalhrang pawlin ramsung thuneihnak an lak hnu February 1, 2021 ihsin April 5, 2022 tiangah khuasung mi 10,054 zat an kai zo ih mi 1,976 cu kai dingin an hawl rero lai tin AAPP ah an ngankhum.\nA Fanu Phun 10 Exam Tuah A Hngah Laiah Ralhrang In An Kap Ngah\nRalhrang In Khampat Khuami 2 An Kai


Pathian Thlarauthianghliam India Miphun Nauta Pawl Hnenah A Thleng - Chinland Today Media\nPathian Thlarauthianghliam India Miphun Nauta Pawl Hnenah A Thleng\nSeptember 7, 2016 9:39 am·0 comments\nLeitlun hmun zakip ah Pathian thlarau thianghlim thlen theilonak ding ih hmun fate le kelkawm khal a um lo. Pathian in a mi pawl hmangin a thlarau thianghlim a cangvai peh vivo.\nIndia ram ih zohman an thlen dahlonak hmun, mi dang pawl khalih an tlawn tuk dahlonak hmun ah Pathian thuthangtha a thleng ih, thangharnak a thleng. Mi tamzet in Pathian an zum tiah Christian Aid Mission pawl cun an tarlang.\nBhuiya miphun nauta pawl hnen ah tuikum February ihsin April tiang Christian Aid Mission pawl in thuthangtha simnak an neiih, khawte 35 ih mipi 2800 lenglo hnenah Pathian thusimnak an nei. Mi 1160 in Pathian an zum ih tihnimnak khal an nei. An lak ih mi 391 pawl hi nunau an si. Culawng siloin Pathian biaknak hmun biak inn 12 khal an sak thei tiah an tarlang.\nBhuiya timi miphun pawl hi miphun nauta tiih an ruah mi pawl an si. An biaknak bik cu Hindu a siih, mihrek khat cun ni le thla le arsi pawl betu khal an um. India ram ih miphun lakah Dalit pawl le Bhuiya pawl hi mipi vantlang umnak hmun khalih um an sian lo mi a um. Cumi pawl hnen ih Pathian duhdawtnak thuthangtha a thlen hi zumtu pawl hrangah cun lungawi za ngaingai le Pathian ih thilti theinak a tak ih a langnak a si.#\nIndia Ram Christian Tiduhdahnak le Thlemnak Nasa Sinsin\nIndia: Assam State Ah Hindu Misual In Christian Pawl Siim Ruangah Khuasung Suahsan In Tlan\nHindu Pawl Hmaiah Christian A Sinak Thu Barak Obama In Aupi\nIndia Ram Ih Khristian Mi 7 Pawl Damsung Thawngtla Dingin An Thu Relsak\nIndia Ramsung, Chhattisgarh Ramthen Ah Khristian Pawl Him Lo


Malaysia ih Um Chin mipi pawl ralrin ṭul tuk, kaihkhih a tam – Buannel News\nNovember 24, 2018 Buannel News HOT NEWS, Latest, NEWS, World News 0\nMalaysia ih um kan Chin mi raltlan pawl dinhmun hi ruah harsaza tak an si. UNHCR in an card an lawngsak, Kawlram an tlung thei laklawh fawn lo, vansanglan in khua an sa. Ram thumnak feh thei laklawh si lo, suahsemnak lam ah an tlung thei hrih laklawh si lo, Malaysia ah le palik kaihkhih ṭih ah a suk a so ah an tlan zawk rero fawn.\nTubaite khalah Malaysia ram ih Klang Utara ah kaihkhih nasa tak a thlengih Police pawlin dan loih um an hual nasa. Hivekih Oparasi pi a lut can ahcun zangfahawk timi a um loih hivek Oparasi hi Malaysia ih um Chin mipi in an ṭih bikmi a si. Naute suak pekte khal hivek Oparasi ah hin kaih thotho an si.\nOparasi a um can ih Chin mipi Malaysia Palik pawlin nasa takih an vun kai, an hual hmuh tikah zang an fak tuk. Mi tampi, nupa fate nei in hnaṭuannak ih kaihmi, mi tampi nupi naute nei zikte tive, mi ṭhen an nupi, fate an damlo ih sizung um lai tivek. Hivekpawl an kaihmi tla cu ruah harsaza ngaingai an si.\nAhnuai ih Video kan tarlang mi hi November 15, 2018 sun ih Malaysia ram Klang Utara ah Oparasi in mi an kaih lai a si. Video zoh tikah ramsa men bangih hivek lawmam ih an hualawk hi cu ruah harsaza an si.\nAtlun ih Video tarlangmi a lang theilo pang asile, zianghman langlomi kha hmet awla a ra langcih mei ding.


THUSUTDING HLIR IH KHAT VANCOUVER FALA ELISA LAM THIHNAK (+video) – Ethuthang\nTHUSUTDING HLIR IH KHAT VANCOUVER FALA ELISA LAM THIHNAK (+video)\nFebruary 2, 2018 Iris Hnem creepy, crime, Elisa Lam, World\nDowntown Los Angeles ::: Cecil Hotel mikhual pawl in an tidai in mi rim nei, thaw lo in adum ruangah hotel hnattuantu pawl hnen ah an sim thei. Hotel thuneitu pawl in inn tluntabik ih an ret mi an tidai tank an zoh tik ah February 1, 2013 ihsin ahlo mi University of British Columbia ih tlawngkai lai Canada,Vancouver fala kum 21 Elisa Lam, taklawng ih um aruang cu (ahnipuan hruh mi tidai par ah aphuan aw) an hung hmu suak. Cumi hnu in a thuhla um dan an theisuak vivo ih media pawl ngaihsak hlawh in leitlun ih mingaihven zet mi case pakhat ah a hung cang.\nElisa Lam hi ahlo ve ten HongKong ihsin Canada ih vaai anu le pa in L.A police pawl hnen ah an report nan police pawl cun an hawl hmu thei lo.Tingaihnak theilo in February 1 Cecil Hotel elevator camera ih zukngahmi Elisa Lam ani netabik video cu February 14 ah LA police in internet ah an thlah.\nA video sung ah cun Elisa Lam cu dawitu nei ih tihzet vekin elevator sung ah alut ih hmet ding aum mi hmuahhmuah ahmet nan sangka akhar aw thei lo. Sangka leng ah ahngawng dak in keh le vorh azoh ih akawm te ah ava ding sal. Tawkfang aum hnu ah a leng ava suak sal ih mi in akut ngel ih kai tu nei vek, danglam zet in acangvai ciamco. Cun atlan hnu tawkfang ah elevator sangka cu amah ten akharaw sal. Hi mi hnu in Elisa Lam cu ahlo lan ta.\nAhloh nak zarhhnih luan hnu aruak autopsy an neih mi result ah cun Elisa lam hin rittheih si le vai tham mi anei lo. Tidai sung ih tlak pang ruang ih thi ti`n Official in an phuang nan mi tam zet cun athihdan an phung mi hi an zum thei lo.An hotel tlun ta bik ih sang ka hi alarm system bun asi hlei ah pi 10 ih sang an tidai tank hi mah ten Ong ih sin sal thei ci asi lo ruang ah Accident ih thi si lo in thil pa khatkhat cang cu aum ko ti zumnak an nei.\nHOTEL CECIL TIKHAWLNAK TANK\nElisa Lam hin athih hlan a blogspot ih ca angan mi ah ka dam lo nak ruang ah si ei mi ka nei lai, ka nat asuak caan ah hin ka bei adong ttheu nan mah le mah thataw ding khawp cun ka ral attha lo ti`n arak post dah.\nTHUANTHU MAWILO CECIL HOTEL\n1. 1920 ih sak mi a si ih man ol ten rei pi um thei nak riahbuuk a si ruang ah mi phunkim in an pan ih mah le mah thataw tla an tam.\n2. Pauline Otton kum 27 mi tla cu innchawng thuah 9 nak in adawp ih zinpi ih rak vak lai George Gianinni (kum 65) par ah avung tlak ngah pang ih an pahnih in an thi.\n3. “The Nightstalker” ti ih an ko mi Serial Killers Ramirez in 1985 lai ih Cecil Hotel atlun ta bik aluah ttum ah hotel ih um ve nunau 11 arak that dah.\n4. 1991 khal ah Austrian Magazine hrang ih hnattuan journalist Jack Unterweger in hlawhhlang nunau pathum arak that dah ih an hotel pi hi ahuai ti tu tla an um.\n5. 1947 kum rapthlak zet ih that tuar “Black Dahlia” ti ih mi theih tam Elizabeth Short khal athih hlan te ah Cecil hotel ah a rak um. (Black Dahlia ti hi Film in tla an suah)\nElisa Lam thihdan hi 2005 horror movie an suah mi “Dark Water” thawn athuanthu abang aw zet ih a film sung ih cangtu bik nauhak nu te hmin ah Cecilia (Elisa Lam thihnak Hotel hmin), anu hmin ah Dahlia (Black Dahlia) ti asi.\nElisa Lam aruak an hmuh hnu rei lo te ah Cecil Hotel kiangkap ah damlonak phunkhat athleng ih an test nak kit hmin ah Lam-Elisa ti`n an ko. Mihrek cun Elisa a ruak thlii tidaisung ih a luang ruangah a in ngahtu pawl nat an ngah nak asi ti zumnak an nei.\nA CANG THEI MAW?\n1. Cecil hotel hi illuminati pawl thawn pehzom aw nak nei in an zum ih Elisa Lam hi Raaithawi nak ah an hmang teh si pei maw?\n2. Thil ahmuh lo ding mi hmu pang ruang ih Hotel hnattuan tu pawl ih cangvaihnak teh asi pei maw?\n3. Canada company pakhat in technology thar an hmusuak ih hlothiam ralkap an tuah thei timi a blog ih arak post dah mi ruang ah teh si pei maw? ti`h thusuh ding hlir in akhat mi kum 5 rei zo Elisa Lam case hi tu ni tiang angaihven tu an tam zet lai.\n← SUPER BLUE BLOOD MOON ZAAN IH RAITHAWINAK AN HMAN MI NAUTE LU SAR\nRAM TAMNAWN IN VAN PAR IH MEISAALH TLAK MI AN HMU →\nEXAM QUESTION PAPER LEAK RUANGAH INDIA RAM PHUN 12 LE 10 PAWL EXAM TUAHTERSAAL DING\nMarch 30, 2018 Iris Hnem Comments Off on EXAM QUESTION PAPER LEAK RUANGAH INDIA RAM PHUN 12 LE 10 PAWL EXAM TUAHTERSAAL DING\nINDONESIA LEIMIN RUANGIH A HLO MI MINUNG 18 PAWL CU AN HAWL RERO LAI (+video)\nFebruary 23, 2018 Iris Hnem Comments Off on INDONESIA LEIMIN RUANGIH A HLO MI MINUNG 18 PAWL CU AN HAWL RERO LAI (+video)


Falam peng, Tlangzar kiang ah Miruak pakhat sar bet - Falam Online Media\nFalam peng, Tlangzar kiang ah Miruak pakhat sar bet\nMizan, May 5, Tlangzar doawknak an cawl hnu ihsin hmuh a si nawn lo mi CNA ralap Salai Biak Hlei Sang cu May 6 ah a ruak an sar ti`n thuthang kan thei.\nRamsung hrambun media ṭhenkhat tarlang dan ah Tlangzar kiang ih ralhraang le Chin ralkap pawl an do aw hnu, zaan thim khalah riahbuuk ah a kir nawn lo ti a si ih, tuizing May 6 ah thi cia in a ruak an sar ti a si.\nHakha ihsin Falam lam pantu ralhraang SAC ralkap le Chin ralkap pawl cu May 5 ah Tlangzar kiangah nasaten an doaw ih, tuizing ih miruak an sar mi thawn Chin ralkap 10 pawl in ram le miphun hrang nunnak an hlan tiah theih a si.\nDoawknak ih Chin ralkap nunnak liam pawl hi ruak lak thei mi le ralhraang kut ih tang hrih mi an um ih, miruak ṭhenkhat cu Khua lam ah an tlunpi zo.\nRalhraang thuthang cipciar pholang ṭheutu media pakhat tarlang dan ah nunnak liam Chin ralkap 5 pawl le meithal ralthuam ṭhenkhat cu SAC ralkap kut ah a um ti a si ih, ralthuam lak sak mi le thi-hnai khatmi miruak pawl zuk cu internet cahmai ah an theh darh ih “SAC ralkap lam ah mithi an um lo” ti`n an tarlang.\nChin ram media ṭhenkhat cun ni 4 doawknak ah ralhraang ralkap 20 hrawng an thi tiah an tarlang ve thung.\nTlangzar doawknak ah Chinralkap CNA, CDF le CNDF ralkap pawl an tel ih, atu ca kan ngan tiangah doawknak ih Chin ralkap thih thu cu CDF – Thantlang lawngin official in a phuang lai ih “Tlangzar doawknak ah CDF Thantlang ihsin mi 3 pawl in ram le miphun hrang nunnak an hlan” ti`n May 5 zaan ah Suunnak Capi an suah.\n← Ṭul poimawhtuk ruangah NUG Deputy Minister Ei Thinzar Maung in a Sui Ṭhi a zuar\nMipi ralkap an um lo veten Ralhraang ralkap in Khawsung ah mi ceek ciamco →


PDF Mino Pakhat Ih Canganmi Hi A Riahsiat Um Tuk – Meifar\nRamlak ih um PDF mino pakhat in, “Ka rualpi pawl, doawknak tualrawn ah hmainortu in ka um ih ka nunnak hrangah zianghman ka relcia thei nawn lo. Asinan ka damsung cu ralhrang pawl hi ka do vivo ding, thih hi ka ṭih lo. Ka ṭihmi cu ka thih hnuah himi dothlennak hi kan hlawhsam pang ding ti ka phang.\nTu’ah mi tampi cu an thisen a dai zo, kannih khal kan duhdawtmi kan nulepa pawl kan tlansan thluh. Rampi humhim dingin ralhrang pawl kan do rero lai, a cemnet tiang kan do thei ding ti hi ka zum thei nawn lo. Mipi zaten in bawm asilen kan neh ding, mipi zaten kan lamah nan tang ih in bawm asilen kan ulenau pawl kan can nawn lo ding.\nAsinan, mipi zaten in bawm uh tin kan lo sawmnak cu thilcang thei a sisi lo. Ka rualpi pawl, dothlennak ah ka rak thi asilen ka nulepa hi in kilkhawi sak hram uh. Sumpai rak khong in bawmnak ah tel uh tin ka lo sawm lo, ka lo sawm duhmi cu hi dothlennak ah telin neh ding rori in do tlang kung.\nTu’ahcun mi ṭhenkhat cu pangaiten hringnun an hmangsal zo, ahlan vekin hna an ṭuan ih tlawng an kai. Zung an kai, Club ah an feh, puainak hmun ah an feh. Ziangziang si maw an tuah rero zo, khausung ih thilcang mi pawl kan hmuh tikah ramlak ih um pawl hi kan thinum a nuam lo zet” tin a tarlang.


30.5.10, Falam Times - Chinland Today Media\n30.5.10, Falam Times\nJune 1, 2010 7:47 am·4 comments\nRagoon Mingalar Zii a kaang\n27.5.10, irrawady. Ragoon khawpi sungih a larzet mi Mingalar Zii pi cu May 24 ( Monday) ni ah Meisa in a kaangral theh. Zinglam 8:20 AM ihsin a kaang thokih a thaizing zingpit lawng ah felfai ten an mit suak thei thu an sim. Dawr nei tu pawl ih daitlannak ruangah tisa bel ihsin a alh thok mi a si ti ah taunvo neitu pawl in an sim. Ramsung le ramleng ih suakmi thil tampi zuarnak a siih thilri mankung tampi a siatsuah theh.\nAhleice in a dawt-4 nakih dawrpakhat ah ting 1000 hnak tam man a nei mi siidawr 400 le sii retnak Store room pawl a kangtheh ruangah sii man a kai theh ih ramsung mipi pawl in harsatnak an tong thu tla an sim. Hi meisa ruangah Dawr 797 le rawl dawr 48 a kang theh ih thilri man lawng ah ting 209263 Ks an sung ih a dang pawl cu theih thei a si hirh lo ti ah Acozah in a phuang. Kawlram sii suahnak cetzung pawl in an tul vek in sii an suah sak thei lo ruangah ah Tuluk, India le Thailand ram ih sii pawl a cangthei tawk an zemdarh thu Kawlram SiiBawi pakhat in a sim.\nKawlram ah tui kum sungih inn kang hi khaw-26 hnakih tam a si zo. Tui ttum ih kang khalhi ramsung mi pakhat ih rel nak ah cun ” mihrek cun Ralkap a cozah ih nawk kang hrim mi a si ding” tiah an zum thu FT hnen ah a sim (FT thubet)\nGordon Brown ih netabik cakuat\n28 May 2010 Irrawad: Britain PM hlun Gordon Brown in PM sinak ihsin a cawl hlan te ah Daw Aung San Su Kyi hnen ah a neta bik cakuat a rak ngan. Gordon Brown cun “ Hi ca kuat hi PM dinhmun a ne tabik ka lo kuat nak a si, Kawlram Democracy ngah ding ih na zuam mi le na tuan mi par ah ka lo dinpi ringring ding. A cang thei tawk in ka lo bawm ding, Ka thazang I tlung ter zet ih Kawlram mipi luatnak ding a si ah cun nangmah thawn ka tang ve ding “ tiah a ngan thu New Statement Webside in a tar lang. Gordon Brown hi 2007 June ihsin a tuan thok ih Conservative Party in a neh rungah ah May 11 niah PM sinak ihsin a rak cawl zo mi a si.\nTuluk PM Kawlram a tlawng tum\nTukluk PM Wen Jiaba cu Kandung April tla Qinghai linghnin ruangih a tlolh sal mi South Asia le Kawlram kawltlawnnak pawl cu May tlacem ah a thok sal ding ti ah thutang pawl in a tar lang. Tu vek in Tuluk ram hruaitu pakhat a ra tlawng ding hi Kawlram hrang ah cun a thu pi zet ding zum a um. Kawlram le Tuluk Pusum leilawnnak, ramkhat le ramkhat pehtlaihawk nak le Ahlice ce in Tukum sung ih tuah ding mi Kawlram hrilawknak ah Tuluk Aconzah ih hmuh daan thuhla pawl relkhawm ding a si ruangah a thupizet a si ti ah ramdanglam pehtlaihnak tuanvo nei tu U Own Myint in a sim. Wen Jiaba hi Kawlram tlawngding a tumnak ih veithum tiang a tlolh zo ruangah tuitum cu tlawngsuak teng teng a tul tin khal a sim bet.\nHtet Htet Moe OO a caang sual\n27, May Irrawady:Kawlram zuknung cangthiam Htet Htet Moe Oo cu 19/05/2010 niah Sedona Hotel ih tuah mi Thilri piahpuai ah 7 Day thutang la tu pakhat thawn interview an tuah lai ah tiaw thiam loin a kut a rak tlak pang ruangah thuthennak zung tiang a rak tleng. Hi thuhla ruangah Htet Hhet le thuthang la tu cu May 24 ah Yan Kin thuthennak ah thusuhnak an nei ih a canglai ih a hmutu pawl khal an tel ve. Hi thu buai hi 003/06/2010 ah relsal ding a si ih cumi ni ah thuthen tu ih thuthencat nak ca pawl a siar sak thlang ding ti ah 7 Day News Editor Ma Nyein Nyein Naing in a sim. Hi thubuai hi Kawlram Journalist pawl in an theiduh tuk ruangah thuthennakzung ah minung an tam tuk ih Palik pawl in an kil thepthep ih an buaipi zet ti ah thuthang la tu pakhat in a sim.\nPM Hlun Thaksin Kai Ding\nThailand kumpi cozah in an ram PM hlun, Thaksin kai dingin thei tawp suahin tan an la zik. Hi thuhi Deputy PM, Suthep Thaugsuban in a rel ih, an ram sung buai nakih opposition pawl thil tisual dingin forh tu bikah Thaksin- hi puh a si. Cu ruangah kaih thei nak dingah Interpol sawm in an hawl tlang ti an sim. Interpol sawm ding/sawm loding thuah kumpi cozah thuneitu pawlin an rel khawm hnuah, Special Investigation Department, Attorney General office leh Foreign Ministry ih pawmpinak in Interpol sawm hi an lungkim tlang ti a sim bet.\nThaksin hi an ramah un lo hman seh la, Thailand Criminal Court cun kaih nak ding thupek a suah zo. Thaksin cun tut um buai nakah hnamhnoih nak ka nei lo tiah a sim ve, a sinan, Deputy PM cun, a hnam hnoih lo a si len a tel lo nak thu relfel dingah ramsung ih rat lung ding a si tiah a sim ve. Interpol ih mawh thluk nak vek in a par thu then sak a si ah cun thih npawm nak ih kaih a si ah cun, a thubuaiah hin thi dingih a parthu relsak theih a si ding.\nKum-2 nauhak in kuakfawp\n27.5.10, Merinenews. Ziangtin na ruat ve, feh thei ceu Sumartran nauhak kum-2 mipa te cun kuak fawp loin a um thei nawn lo ti ai si. Ardi Rizal hi Indonisia mi a si ih thla-18 a kim ihsin kuak a fawp thok. Hi nauhak pate ih kuak fawh dan cu (cikcin kuak fawh) ti mi cawllo ih kuakfawk a siih nikhat ah zial-40 a fawp thluh ti a si. A nu le a pa in kuak fawplo dingin an dawn le a thin hengin kheng le kho a den ih a Lu khal phar ah a mah le a mah a sut ciam co ti a si. Hi nauhak nu in a fapa teih kuak fawh a hmuh tikah kuat a zongsang zo ti a hmuh tikah ka lungci a mit ih nat ka ngah rori tiah a sim.\nIndonesia hi Central Statistics Agency in Leitlun ih kuak fawp bik ram tiih record a si. Nauhak mipum (3-15 years old) ih 3.2 per cent cu nauhak kuak fawp an si ih 4.1 million hi kumtin ramsung mino kuakfawk an karh cak ti a si. Cu ruangah kumpi a cozah khalin kuak fawp ti mal vivo dingin hma a la rero.\nIsraeli Raldo vanzam Gaza tlunah\n29.5.10 AFP. Israel in tui Friday ah Gaza cu raldo vanzam pa-5 thawn bomb a thlak,. Asi nan hi bomb thlak ruangah mithi an um lo ih hriamhma tuar khal an um lo. Gaza hi Israel in 2009 January ah ni-22 sung a do ih nasa zetih a siatsuah hnu, tu hi a veihnih siat suah sal nak a si.\nThursday ah khan Gaza nisuah naklam ah raldo vanzam in bomb thawn veikhat a thlak ih mi-2 in hriamhma an pu. Cui hnuah Israel ralkap pawl cu ramri ah tamnawn a ret hnuah zan khat sungah veiruk rori vanzam thawn bomb in a va thlak hai mi a si.\nHi tiih bomb thawn Gaza a siatsuah salnak cu Israel hi Gaza ihsin Israel ramsungah Motor thawn an kah sal ruangah a si. Israel hin Egypt thawn an peh zomnak sumdawn zinpi cu a phit ih ramri sumdawn nak khal a khar. Cu pawl cu Gaza lam in thlun lo in a thupten Egypt lam thawn pehzom nak an neih tlun ah ralthuam an neih veten Israel ram cu motor thawn an kap theu ruangah a si. Israel hin kut a thlak hmai sa lo nan Gaza lam in rocket thawi an kah cun dim lo takih a kutthlak nak ruangah sualnak neilo mipi tiangin an tuar phah theu a si.\nAmerican mipi titi\nTu fang American ramih buai nak sosang rero mi cu President Obama ih Sakhua Biak nak thu a si. Obama cu Muslim thlacam nakih a tel lawng si loin ka Sakhua Biaknak ah zohmanin in sut hlahuh ti a si. A tongmi le a um tudan an zoh tikah Christian a si lo tiah fiangten kan thei a si tiin opposition lam cun an sim. Cun Obama in USA $ par ih ngan mi “In God We Trust” ti mi cu kan malh sal ding tiah a tong thlithlam an thei zo. Cu tikah Christian tangrual le opposition party pawlcun Obama hi a term ( A uk can kum-4) kimhlan ih hlon thlak sal si dingin an cangvai thok rero zo. Hi ti vekih hlonthlak taktak a si cun USA ah hin Midum (Negaro) lal thei nawnlo dingin daan khal an tuah cih ding zum a um. Kan ram kan din thokih kan thuken le kan ram in cawisang tu kan Pathian cu kan tlan san a si len kan ram in harsat nak, hremnak kan tong ding a si tiah Christian tangrual pawlkom khalin an sim ve. Cu ruangah USA rampi hin sunglam buainak a hma tawt rero ih leilungpi hman thleng danglam aw thei mi a si ti mi an mah USA ramsungmi buai nak tete cu USA ih um kan Laimi pakhat hnen in thu kan dong a si. FT.\nMizo in Buddhist puithiam sawisa\n20.5.10, Merinenews. Mizoram, Marpara Dist. ih um Phurdungsei khuaih um BUDHIST Phungki pa cu tui 19th May ah zo ti theihlo Lusei(mizo) tlangval pawlin an thawi.\nHi phungki pa in Guwahati(Assam) state ihsin an Budhah milem pawl cu motor sangin a hun phur lai ih an rak tuah mawh nak a si. Hi phungki pa ih phurh mi milem pawlhi Thailand tuah a siih Mahabodhi Society Bangalore pawlkom in Marpara thlanglam tlangtluan ih temple pawlah ret dingih an hun bawm mi a si.\nAn buai thok dan cu hi Budish milem phurtu motor cu Phuldungsei a thlen ah mizo tlangval pawlin an din terih a driver tum dingin an fial, a tum duhlo ruangah an caih thlakih an thawi. Cu laiah Phungki pa cun zangfah ih lamzin kian dingin a dil hai. A sin an Mizo tlangval rual cun duh loin a mah riangri an thawiih an sit, an thong, an vuak hnu ah an tlan san thluh.\nPhungki pa cun Marpara ih Buddhist temple ah a phone ih cutin thuneitu pawl thawn an ra hmuak. Cun hi thuhi thunei tuin relfel sak si dingin ca a ngan. Kei cu Phungki ka si ih biaknak lamih hruai tu ka si, hi an thilti dan cu biaknak thlei dan nak a si, a sinan mizo zate cun an si lo ih a sualtu pawlhi an parih thurel siseh tiah kumpi thunei tu hnenah a dil.\nN.Korea Le S.Korea Buai nak\nNorth Korea in a ram tipi ih South Korea lawng a hmuh poh poh a kap zel ding ti a phuang. South Korea thawn ralkap lawng pahaw pangih hman ding, rem awk nak an tuah cia zo khal a titawp cih thu a puang bet. South Korea raldo lawng kap piltu ah North Korea cu puh a si ihsin ram pahnih pehtlaih awk nak cun siat lam a pan vivo. South Korea cun ram pahnih kar lak in ansumdawn awk nak an neih theu hmuah hmuah a titawp hnuah, North Korea cun an ram boruakih South Korea vanzam zam zuanter a khap ih tipi ih South Korea lawng feh ding khal a khap. South Korea raldo lawng 10-in tihnuailawng kahdan an zir ruangah hiti vekih hngirhngo awknak sosang vivo nak bik a si.\nKan mai thu\nIOM le CDU ah Falam mithiam tuanthar kan nei\nIOM ( International Organization for Migrant ) Medical lam pangih tuantu dingah Salai Thawng Thawn le Mai Biak Tha Mang cu a tharin laklut a si zo. Cule CDU (Community Development Unit) ih Facilitator ding ah Sayamah Khin May San cu UNHCR , CDU ih an hnatuan pi dingah pom a si zo. Hitivekih kan Falam mi sung ihsin mai miphun hrangih pumpeaw tu kan mifim mithiam pathum tlun ah Falam mipi ai-awh in lungawi thu kan sim a si.\nFamily benduh hrang\nMobile Registration sung hmuahhmuah ah kan Falam mi le sa mitampi kan lut thei ih lungawi a um zet. 24.05.10 thokin UNHCR cun family ben dan ding thu ah thuhla lam dang ternak an nei. A hlanih RST interview ah nu le fa benduh pawl direct ih bensak theu mi cu tun thokin RSD interview nak hrangah dilnak caa thunlut hmaisa a tul. Family ben duh pawl FRO zungah rain dilnak caa nganding a si.\nUNHCR, CDU le EST thlatin meeting\nUNHCR, CDU le (Community Development, Employment Service Team) thlatin meeting cu 27.05.10 zing nazi 9:30-11:30am tiang Chinese Assembly Hall ah neih a si. CDU ihsin Ms. Shenti , OPI sin Mr. Kai, EST sin Ms. Su le arualpi pahnih in meeting ah in tel pi. EST department cun refugee hna neilo pawl hawlsak tu an si vekin hnatuannak ding hrangih atul mi pawl community hotu pawl hnenah simfiang nak an nei.\nUNHCR le FRO in hminlist kan tul\nMalaysia acozah le UNHCR pawlkom dangdang ( NGOs ) thawn ramsung um refugee a laang teih hnatuan theinak (work permit ) ngah dingin thurel khawmnak an nei zo ih tunitiang cu acozah lam in felfai zet ih simfiang mi an nei thei hrih lo. Ziang sikhalsehla a thu a um zo ruangah le UNHCR in refugee pawl rammi pawlih siatsuah mi duh lo ruangah refugees hmuahhmuah hnatuannak ah vehvaih nak nei rero zo a si. Cule UNHCR zung rori khalah Boss tamnawn cun refugee pawl an company ih tuan ding duh thu suthlam nak a tam zet. Cumi pawl cu EST in Community upa pawl thawn pehtliahnak neih sak ringring a si. Hlawhman ngahlo , licensed neilo mi company pakhat ih tuan ngah pang ruangih thawngtlak tivek um lo nak dingin kan hminlist , tuannak company lole dawrih address , UNfile number le phone number pawl kha FRO ah arang theitawkin rak pek cio uhsi. UNHCR tuanvo neitu pawlin boss pawl ih background le license nei le neilo khal a cekfel dingih boss le nangmah rori thawn hnatuannak ah vehvaih ding a si. Cule hnatuan neihrih lo pawl khal FRO zungah pan in hmin pe cio uhsi aleng lamih kanneih cia mi hnatuan neitu thawn le UNHCR tuanvo neitu pawl thawn theitawk in hna lo hawl sak ding a si.\nUNHCR , BID Department Contact theilo\nBID ( Best Interest Determination ) in kan falam mi Kum kimlo pawl interview ding ah an hawl rero ih an hmu theilo . Curuangah atang ih tarlang mi hmin , a minung le contact number kan thei a si le zamran ten FRO zungah thei ter nak nei hram uh si. An hmin le khua pawl cu atang lam vek in a si;\n0101. Marry Mawi ( Tlangkawi )\n0202.Machuan ( Locawm )\n0303.Bawi Nei Kim ( Falam )\n0404. Mal Sawm Sanga ( Valang )\n0505.Van Ram Ting ( Tlang Khan )\n0606.Biak Lian Sang ( Rulbu )\n0707. Lian Ceu ( Caanta )\n0808. Zing Htwe ( Lumbang )\n0909. Ngun Tha Sung ( Tlangzar )\n28.3.10 Falam Times\nPingback: Malaysia panih ra pawl vanduai tong : chinlandtoday.info\non June 1, 2010 at 1:00 pm\nFalam Time siar hi cu, haal a riam suahso rori a si ee!\nKa lo uar tuk hai.\non June 4, 2010 at 4:07 pm\nkan falam Time hi siar nuam tuk lawnman e!\nThawng hlei bil says:\non June 13, 2010 at 1:34 pm\nKan ram a har sa tuk ruang ah hi vek kan tawng hi a pawi ka ti na sa ih hmai lam can ah tawang nawn lo ding in pathian hnan ah thla cam ding in ka losawm. Hi vek a tuar tu pawl hnen ah pathian zang fah nak thlang hram seh. ziang tin bawm nak kan tuah thei ding.


Syria Ram MP Pahnih In Opposition Pawl An Thlawp Zo - Chinland Today Media\nSyria Ram MP Pahnih In Opposition Pawl An Thlawp Zo\nJanuary 19, 2012 4:16 am·0 comments\nBBC | January 19\nMP Nawaf Al- Bashir\nSyria ram buainak ih ralkapkut tuarih mithi cu 5.400 lenglo an sizo tiah theih a siih, Syria ramsung buainakah ram dangmi Thuthangca latu pawl luh an sianlo ruangah mithi zat leh an buainak ih thil umdan famkim theihngah nak ngaingai a umlo. himi laiah Syria ram MP pahnih cun Cozah lam an thlawpnak bansanin Opposition mipi pawl an thlawpthu an puang.\nDeir Ezzor ihsi hril tlinmi MP Nawaf Al- Bashir cun Syria ram Cozah a thlawpnak bansan in Turkey ram a panih Al-Arabiya TV in a sim nakah MP Nawaf Al- Bashir cun President, Bashar Al- Assad ih Cozah a thlawp nakcu hnukdawkaw in Opposition pawl kawmkhawm awknak Syrian National Council (SNC) a zawmzo tiah a tarlangih Nawaf Al- Bashir cun Turkey ram ihsin SNC pawl ticak dingih hnatuan a tumthu khal a puangzo tiah an tarlang.\nHimi hlanah Homs ih MP, Imad Ghalioun khalin Syria ram suhsanih Egypt ram khawpi Cairo a panih Cairo khawpi ihsi Syrian National Council pawl a zawmthu a rak puangsuak vezoih, Ghalioun cun President Bashar Al- Assad ih Cozah ralkap pawlin Syria ram mipi pawlih diknak covo an siatsuah tuk ruangah MP ziangmaw zatin President Assad ih Cozah hi an duhnawnlo ih Mipi lamih tan an tum tiah asim.\nMizan sun khalah Syria ramah hin ralkap kut tuarin minung 21 an thibetih, Opposition ralkap pawl leh Cozah ralkap an kah awk laiah Cozah ralkap 15 cu mipi lamah ttang thut thi in Cozah ralkap pawl an kap ciamco cih.\nIS Thuhla Ih Obama A Țongsuah Hnu Ah Russia Țongsuak Ve


hruaitu tha timi cu ziang a si? | Atlanta Chin Baptist Church\nHruaitu tha timi cu ziang a si?\nHruaitu pakhat in member zaten hmin a thei theh lo hman ah a hrek tal cu a theih a tul. Mi hrek cu fiangten mi an sim thew ih a hrek cu an thup aw thew. Mihrek cu ziang kim ah mi an bawm, hna an tuan ih mihrek cu ziang kim hi a siat lam lawng lawng an hmu. Hruaitu pakhat in kha mi pawl kha thleidannak um lo ten kom thei le hurai thei a tul. Zumnak bang aw lo, ratnak hmun bang awk lo hlir kan si tikah ruahnak, sinak, theihnak le tuahnak phun phun kan um.\nMihrek in hla kan sak mi hi hla hlun lawng lawng sak kan duh, mihrek in le santhar hla pawl sak an duh. Mihrek in a thar te te an duh vivo ih a hrek cun tuah kel te thleng lo in tuah ring ring kan duh. Hrek khat tla cu biakinn an rat tikah an tonak hmun teng teng ah to an duh, an tonak ah mi an rak to pang len an thin heng ih khawm tla an peih nawn lo. Hrekkhat mino pawl cu an tuah peih, an tel peih zet nan an thiamnak in a deih lo. Hrekhat la la cu thiamnak an nei zet nan an thiamnak hi mi an hlawm siang lo. Tangdornak an nei lo tikah zohman in an pawl peih lo. Hmailam can saupi tiang hmu tutla kan um, can tawite sung ih lungkim rero tla kan um tho tho.\nZiangvek kan va si khal len huatawk loten kutkai aw in hruaitu tha pakhat in hruai vivo ding a si. Tthimnak ah mino pakhat in hla kan zir lai ah a ra ih hla zir lai mino pakhat kha a dang ah a hruai suak, cutik ah hla zir ding ah maw na ra, mi hruai ding ah maw na ra kan ti tikah neta cu a ra peih nawn lo. Hruaitu timi cu nu le pa vek kan si. Midang hnak in thinlung, thlarau le tang dornak thawn kan um a tul. Netabik ih to duh an um bang in, a lai ih to le hmaisabik ih to tla kan um tikah kan zaten bangram ten kai hruai ding hi hruaitu ih hnatuan pakhat cu a si.\nHruaitu ti tikah suah keh hruaitu kan um. Mi hruai an thiam zet ih mi an hruai tikah thluntu an nei tam zet. A dang lala cu zir cawp hruaitu timi a um lala. Hruaitheinak (Parami) cu a nei lo nan thu dang dang ruang ah hruaitu pakhat ah an rung cang tikah hruaitu sidan, kai hruai dan pawl an zir vivo ih an thiam vivo. Ziang khal va si sehla kan zaten zir cop hlir kan si tikah zir ring ring kan si. Suahkeh hruaitu pakhat tla a zir vivo a silen a tha dewh dewh ding ih a thiam vovi ding. Hruaitu na silo hman ah zir rero ding na si.\nZir cop hruaitu.\nHruaitu kan si ah cun can lak in thaten kan zir a tul. Bible study hmun thleng lawng ih bible siar cop, ruat cop tivek pawl kan hlawn a tul. Thaten, tuanten kan zoh ih kan study a tul. Mino pakhat kha Jesuh thu khui ah a um ti ka sut tikah Saam sung ah a um in ti. Cabit rah hi a kung thawn a peh aw lo ah cun a rah a rah thei lo vek in ka n nih tla Christ thawn kan peh zom awk lo len kan nun tla hi a ro vivo ding ih a siat lan ta ding. Himi hi na lung kim a silen bible siar ring ring aw. Kan nih hi Khrih ih a hne pawl kan si.Bible kan siar lo study kan tuah lo ah cun kan thin tla a heng ding, deih nak le hnangam nak a cem vivo ding, a hla vivo ding.\nbowling and fellowship\nmino bible study


Nunau nauhak pahnih tidai khawlnak tanky ah an tla that - IHBURLEN\nMani (September 13) ahkhan Mizoram, Lawngtlai District ih Thalthang khua nunau nauhak pahnih kum 13 le kum 6 mi cu an khua ih tidai pamkhawlnak Tanky (water reservior) ah an tla that, tiah Mizo Special Report in a tarlang.\nNauhak siattongtu hi (1) kum 13 mi Rohluzuali, Pu B. Lalropuia ih fanu le (2) kum 6 mi Ngurthatinchuaii, Pu Sailianthanga ih fanu an si. An ruak hi mani simlam nazi 2:30 ah hmuh an si. Zan mensuahpi loin an phum cih, tiah theih a si.\nThalthang Young Lai Association (YLA) Secretary hnen ihsin thu don dan vek asile an cangsualnak Tanky (reservoir) hi tuah thar pekte a si ih a tum zet. A tlun khuh khal tha zetih tuah a si ih Tanky sin khal pi (feet) 3 tluk hlum ih tuah a si. An Tanky tuahmi hi RCC ih tuah a si ih a sin cu Steel an hmang. A kalhnak khal tuah a si ih a si nan, himi an cangsual tumah a sin kalh a rak si lo ngelcel.\nCangsualtu nunau nauhak (2) hi unau si loin sungkhat naiawte an si, tiah theih a si.\nNUG in D-Day an phuang ta belbel ih anmah cu hloh tithum in an hlo reprep: Zaw Min Tun


Rakhine in Yangon ih phurlut mi Pehtlaih thei lo minung 2000 luan | Falam Online Media\nRakhine in Yangon ih phurlut mi Pehtlaih thei lo minung 2000 luan\nSeptember 2, 2020 September 2, 2020 admin\t0 Comments\nAugust 10 hnu, Rakhine ihsin vanzam thawn Yangon ih phurlut mi minung 5409 cu Myanmar cozah in pehtlaih in harhdamnak zohfel ding ih fial a tum mi ah, a hrek hakih tamsawn cu an pehtlaih thei lo tiah rampi harhdam zung in a tarlang.\nMedical Research Department in August 30-31 ih an pehtlaih mi minung 3043 ah phone kai ih thuhla țhate’n simtu zatek 48.18 an um ih thuhla țhatei’ rel duh lo le phone thla hrim zatek 58.12 an um.\nPublic Health Department in an pehtlaih mi 1716 ah phone kai ih thuhla țhate’n simtu zatek 43.47 an um ih, thuhla țhatei’ rel duh lo le phone thla hrim zatek 63.71 an um. Phone kai ih thuhla țhaten reltu lak khal ah a hrek hrawng lawng in Cozah thusuah an thlun.\nMyanmar ramsung ah a ni nii in Covid 19 nathrik a karhzai vivo ih ṭhat lam pan thei ding beisei in cozah pi in a pehtlai thei lomi khualtlawng sukso hmin cazin pawl cu social media ah a thlah ih harhdam zung lam pan lohli hai dingin le cozah thusuahmi daan an thlun lo ahcun a ṭuldan vekin hmalaknak an nei ding thu, rampi Harhdamnak le Lehpannak zung in a phuang.\nTu dinhmun ah Myanmar ramsung ah Covid 19 mina 938 an um zo ih cu pawl lak ihsin mi 6 thi in mipum 357 an dam sal a si.\n← A Hardcore Fans pawl in Benjamin Sum an Mangbangter – VIDEO\nChin mi in Numi kan hmuhdan Thleng A Cu Zo →\nRam hruaitu tiih ruatawtu Min Aung Hlaing a mualpho leh ta\nPalik zualko ṭheutu Kalaymyo Pa cu a Venghnen pawl in an Mual Phoh\nMarch 4, 2021 March 4, 2021 Ni Hnem Sung 0\nVui suaksual in kum 6 mi tel in Mipali Cil That\nNovember 13, 2020 November 13, 2020 Ni Hnem Sung 0


Bungbel tum ruangah Falam Mino 2 Thawngthlak Tuar | Falam Online Media\nBelkheng tum ruangah kaihkhih tuarlawk nan Aa-mah-khaannak thawn camkhat sung thlah lawk mi Falam mino pahnih cu February 8 ah Falam Civil court in ni 7 thawng tlak dingin daantatnak a nei tiah theih a si.\nMyanmar rampi cozah uknak thuneihnak laktu ralkap dokalh langternak cu zaan nazi 8 hrawngah rampihuap in bungbel talawnnak thawn caan hmangcio a si ih Falam khalah nasaten cangvaihnak an nei ve.\n5 February zaan ih cangvainak rak neivetu Falam mino pahnih cu ziinpi ah suak tahratin thawmvang tuah ciamco ruangah ti`n palik in an rak kai.\nKaihkhih tuar mino pakhat cun “kan naute in thawmvang ring a celh lo ruangah inn leng ah suak in bungbel kan tum mi a si” tiah facebook cahmai ah a tarlang asi.\nFalam Mino rual in palik zung ah an va dinghnawh ih palik lam cun a zaanzaan rorin an thlah sal lawk ih February 8, Falam Civil Court ah Aa-mah-khaan 500/- pek ding in an rak tiam.\nFebruary 8 a thleng taktak cu Civil Court in ni 7 thawngthlak dingin daantatnak a rak nei a si. Hih thuthawn pehparin palik lam ih thil ti dan cu Falam Mino Pawlkom in nasaten a soisel ih “Tuni Aa-mah-khaan pek ding in zung an fehnak ah ni 7 sung thawnginn to dingin degree an rak chhiah riai.\nA um zia cu, palik in Taza in rak cuaisak thotho ih Damiah pawl bang in kan rinsannak le kan zumnak cu remcang ah lakin in rak bum tinak a si riai aw! Maw, Falam Palik, Mipi mitthli na tuar ngam maw si?” tiah Facebook cahmai ah an tarlang a si.\nBungbel tum ruangih kaihkhihtuar Falam Mino 2 thuthawn pehpar in FMP lam in ziangvek hmalaknak a nei tum ti cu tarlang a si lo nan ralkap uknak dokalh duhphorhnak cu an nei pehzomtum vivo a si.\n*Mino pahnih thawngthlak thu ah Falam Mino Pawlkom cun hitin theihternak ca an tarlang.\nAn Thutiam an Bal\nFalam Palik cun 5 February 2020 zaan ih Bel le kheng tumtu mino pa 2 in thlahsak mi kha Civil Court ah tuni ah Aa-mah-khaan 500 pek ding in an rak tiam ta ih kai lo in Aa-mah-khaan lawng thun dingah an rak tiam ta.\nMipi humtu, mipi ih Palik tiah kan rak uar zet.\nTuni Aa-mah-khaan pek ding in zung an fehnak ah ni 7 sung thawnginn to dingin degree an rak chhiah riai.\nA um zia cu, palik in Taza in rak cuaisak thotho ih Damiah pawl bang in kan rinsannak le kan zumnak cu remcang ah lak in in rak bum tinak a si riai aw!\nMaw, Falam Palik,\nMipi mitthli na tuar ngam maw si?\nMipi pawl tu hnak in tan lak kan tul thlang a si hi maw?\n← Falam Siizungpi khalah Ralkap Uknak dokalh in CDM nei thok tum\nHakha khua leng ah Mithi ruak an sar →\nHakha ah Mipi thlingthla zuk thuptu Kawlpa an kai\nMarch 19, 2021 Ni Hnem Sung 0


US Mipi In Bawizisu Hnakin Obama NgaiSang - Chinland Today Media\nUS Mipi In Bawizisu Hnakin Obama NgaiSang\nFebruary 20, 2009 5:40 pm·0 comments\nAmerica mipi lakih ngaihdan laknak thar bikah US President Obama cu Bawizisu hnakih ngaisangtu an tamsawn. Chicago Sun Time in a tarlang nakah Mi nung 2,364 ih ngaihdan a lak nak Harris Poll, antimi ah hin Obama hi a sangbikih Bawizisu cu a pahnih nak asi. 3 nakcu Martin Luther King asiih. Minung 2,364 pawlhin Leitlun ih an mi ngaisan mipawl an ngancio ih Ronal Reagan, cu 4 nak asiih.\nGeorge W Bush cu 5 nak asi. himi pawlih tlunah an mi ngaisan mipawl a sangsang ten Abraham Lincoln, John McCain, John F Kenedy, Chesley Sullenberger, leh Mother Teresa, an si, 2001ih mipi ngaihdan an laknak ah khan Bawizisu cu pakhat nak asiih Martin Luther King, Colin Powell, John F Kennedy, leh Mother teresa pawl in an sangih khami laiah cun Bush cu 19 nak asi.\nSouth Korea Ah Hillary Clinton\nUS Secretary of State, Hillary Clinton, cun Tapung leh misual pawl hrangah cun Pakistan cu thlamuangzet ih um theinak vanram vek asi ati. ABC News in a kawmnak ah hithu hi simin Hillary Clinton cun Pakistan ramah sumpai harsat nak a thlen vivo ruangah thazetih hmalak a ttul asi ati. Himi in thilsual tuahnak leh suahsual rawngbawlnak a titam vivo ding a phanthu khal asim.\nHiti vekin US National Intelligence Director, Dennis Blair, khalin a raksim zo ih. Sumpai harsat nakhi runsuah zamrang asilo ah cun Pakistan ram mipi hnattuan ding neilo an pung vivo dingih cumi in Cozah hngetkhoh a dinsuak theilo dingih ral awknak leh do awknak leh thilsual tuahnak lamzin a kauh vivo a phan thu a sim. Cu ruangah Middle East,Pakistan leh Afghanistan hi zohliam mending asilo ati.\nHillary Clinton, cun mizan sunah Sout Korea khawpi Seoul ah thusim in North Korea in Nuclaer ralthuam a titawp ih South Korea thawi rualrem awknak an tuahlo asi ah cun North Korea leh America rualpi that awknak cun lamzin tluang a zawh vivo theiding a zumlo thu asim.\nHillary Clinton cun North Korea ramih US Embassador thar dingah Stephen Bosworth asi ding tikhal a puangcih. Stephen Boswarth hi kum 1997 ihsin 2000 kum tiangkha South Korea ramih US Embassador a rak sizo ih . North Korea in Nuclaer ralthuam a titawp theinak dingih ram 6 biak awknak khalah US ram palai asi cih ding. Hillary Clinton, hin Asia ram dangdang a tlawn vivo nak neta bikah Beijing khawpi a fehsalding.\nFranch In Tipi Sungih A Lawng Tla Hmusal\n1917 March 18 sun nazi 1:17 ih German U-64 tipi thuanthum sung lawngpi in a kahpil sakmi Franch ram raldo nak lawngpi The Danton, an timi cu Mediterranean tipi thuanthum tawdeng ah hmunsuak sal asi. Hi lawngpi hi Leitlun ralpi a vawi khatnak laiih Franch in ralkap lawng a neih that bikmi asiih.\nTon 19,000 ihrit, Metre 150 ihsau asi. German raldo nak lawngin a kah laiah himi lawngsung ah minung 1,000 an umih a pilhlan ah lawngdang hmangin minung ziang mawzat cu runsuak an siih. Lawng Captain, Delage leh a hnattuanpi midang 296 cu talsuak dankhal ngaihtuah cuanglo in lawngpi hin a pilpi thluh asi.\nHi Lawngpi hi Fugro Geosciences Company in Algeria leh Italy karlakih Gas kuatnak ding Pipe fehnak ding lamzin an hawlnak ih an hmuh phahmi asiih. The Danton an timi Lawngpi hi a rak thazet laiih Pukpi kahsuak nak tiangin a thazet lai Tipi thuanthum tawdeng Metre 1,000 ih thukah an vung hmusuak asi.\nFranch Cozah cun a Lawngpi an hmusal nak hmunhi kilkhawi that a duhzet. Fugro Geo Consulting Limited Project Director Rob Hawkins cun hi Lawnghi a thazet lai tiah asinih an kahpil,laiah Tipi thunthum tawdeng a thlen hlan ah vawi tampi a let aw dingih a zumthu asim.\nPakistan Ah Bomb A Puak\nPakistan ram thlanglam ih Shia Muslim hruaitu pakhat an kahthat mi Sher Zaman, phumnak Programme ah Bomb a puakih minung 20 an thiih midang 40 lenglo in hriamhma na tuar tiah Police pawlcun an sim.\nHimi thilthen nakhmun hi Dera Ismail Khan khua ah asiih himim khua ah hin Shia, leh Sunni muslim pawlhi an ti buai aw ringring ih minung tampi an thi zo, Hi mithi ruanghi phunding ih lamzin an zawh laiah Bomb hi a puakih meithal puakin a thluncih Motor khal nawhkang asi.\nHriamhma tuar pawlhi siizungah phurh cih an siih. himi ruangah dawr pawlkhal kharcih thluh ansiih. Pakistan ramah hin misual leh tapung pawl tampi an um ruangah nuntu khawsak dan ttih a nung zetih thah awknak hi a tam zet.\nTV Reporter That\nTihni sunah Pakistan ramih Geo TV reporter Moosa Khan Khel kum 28 micu Pakistan ih Swat bialah thah asiih a ruangah hin cerek luhnak hmun 32 hmuh asiih a awr khal zaisak asi, Himi ruangah Pakistan ramih Media pawlcu an thin a hengzetih. Taliban pawlih ukmi ram Swat bialih sin thuthnagca suah cu banglo ih pehzawn vivo an tumthu an puang.\nMoosa Khan Khel an thah ih tlunah Waziristan ih Wana khuaih Press Club khal Bomb parh thluh asi. Media pawlcun an rualpi thah asi ruangah rampum ah an lung awilo nak langter an tumih. Pakistan Cozah khalin pawi an tithu simin Moosa Khan Khel, thattu hi hawlsuak dingin thutiam nak anei. Relzo velin Swat bial sungah hin thunei tupawlleh taliban pawlin Muslim dan Sharia Law dan hmangdingin thutiam awknak an neizoih, President Asif Ali- Zardari in nemhnget ciah hrihlo hmansehla Cozah cun an thu thlung cu a feh tlangpi zum asi.\nTui Geo TV Reporter an thah mihi mitampi cun Pakistan leh taliben pawlih rualremnak tuahmi ih thatlo zia langter tu asi tiah an ruat.Himi bakah tihnizan ah khan Senior Journalist dang Imtiaz Alam, khal zamlam in a tlunnak zinah thahdingih bawh asiih Minung pali in thingtan thawn anrak bawhih a Motor an rakvuaksakih a thlalang pawlkhal a kuai thluh ih midang an thlenman ruangah misual pawlhi Bike thawn an tlanhlo sal tiah an simbet. A mahhi South Asia Free Media Association Secretary General, India leh Pakistan rualrem nak duhzettu mi langsar zet asi. Hi TV Reporterv Moosa Khen Khel an thah ruangah tthinak zianghman annei cuanglo thu simin Taliban pawlcu an do vivo dingthu leh thudik an puanzar vivo tumthu khal Media pawlcun asim.\nAyman Nour Thawng In Ihsin An Suah\nEgypt Cozah cun an ramih Opposition Party Ghad Party hruaitu langsarzet Ayman Nour kum 44 micu kum 3 thawng an thlakhnuah tihni sunah an suahsal. Egypt Cozah cun Ayman Nour hi a harhdam nak a thatlo ruangih an suahmi asi thu an sim. Ayman Nour cun Cairo khawpi ih a umnak In ah a kaihhruaimi Ghad party hruaitu a si vivo tumthu asimih.\nKum 2005 ih Egypt ram President hril awknak ah khan a rakcuhve zonan Hosni Mibarak hi a rak nehlo ih Cumi hnu reilo te ah hril awknak ih dan pahbal ah puhin thawng an thlak mi asi. America cun Egypt Cozah in Ayman Nour parih an thiltidan leh an fehpi midan cu a sawisel zetih dandik takih thilti dingah a ngen. Egypt ramah hin kum 1981 ihsin tui President Hosni Mubarak hin ro a rel ringring asi.\nBy- Pu, Khuang Lian Sum\nObama in President Hril Nak Vote A Thla Zo\nUS President Candidate & Tax\nNi Hnih Sungah US President Hril Ding Mi ( Thuro Cazual )


2009 Nobel Literature Prize A Dawng - Chinland Today Media\nOctober 9, 2009 8:39 am·1 comment\nSTOCKHOLM/BERLIN (Reuters) – Romanian ih piang/suak German canganthiam hminthang Herta Mueller (56) cun 2009 Nobel literature prize date 08-10-2009 ah a dawng a si. Canganthiam hminthang asi hlan ah thuanthu tawi “Niederungen” cabu a rak ngan zo.\nMueller canganthiam tiih theihlar vivo a sinak pawl cu “The Land of Green Plums”, “The Appointment”, “Marry Me” tivek pawl ruangah a si. A canganmi hi a tlangpi thu in ukawknak thalo thu pawl a ngan theu. Hivek a ngannak khal Nicolae Ceausescu ukawknak thatlo ruangah a si tin amah rori in a sim.\nTuitum canganthiam sunlawihnak an pek ih tlun ah Swedish crown 10 million ($1.4 million) pek tel a si. Ceausescu a siat hlan ah apasal Richard Wager thawn 1987 ah Romania an suahsan ih a tu ah Berlin ah an um tlang.\n2004 ihsin tuini tiang Nobel Literature Prize cawisannak lawmman dawng pawl cu Elizabeth Blackburn, Carol Greider, Ada Yonath le Mueller pawl hi an si.\nManchester United Le AON Lungkimnak Tuah\nBenfica Europa League Final Kai\non October 11, 2009 at 4:14 am\nKan lai mi pawl hi zing tik hman ah that kan tum sung le thil tha tuah kan tum sung cu ,ka tul lai a si cu ,\nA tum ih tum men cu thu lo lak men ah a cang theu ,\nA tum men si lo in a tuah ngai ngai tu si hi a tha lo maw si.\nSpeak with your deeds


Thazaang Cakzet Mi Neh Theinak - Chinland Today Media\nThazaang Cakzet Mi Neh Theinak\nMay 17, 2010 11:54 pm·0 comments\n“Kiosa le savom pawl hnen ihsin i humtu Bawipa cun hih Filistin pa ih kut sung khal in i hum ko ding,” tiah a ti. – 1 Samuel 17:37\n– 1 Sansiarnak 4-6\n– Johan 6:1-21\n1935 kum ah Texas ramtthen Wiley College timi midum pawl kainak Phunsang Tlawng fate ih thu-el awknak mibur (debate team) in California thlanglam ramtthen ih Mirang lawnglawng kainak Phunsang Tlawng (University of South California) ih a nasazetmi debate team kha ruah lo pi’n an neh tariai. Himi hi rauh ban lo ih thilcangmi ram sungih mi nasabik pawl nehnak thuanthu a si.\nHlanlai Israel pawl cu Philistin pawl ttih thlohthloh ih an umlai ah David timi nauhak pa in mi tumpi pakhat a rak neh (1Samuel17). Israel le Philistin raalkap pawl cu Elah Phairawn ih khatlam kap veve ah do aw dingin an ding. An ttih awk veve ruangah mi cakbik veve tthuat awknak ihsin a sung le a neh thutthen dingin an lung a kim tlaang.\nPhilistin lam ihsin pi kua le khap khat a saangmi Goliat a ra suak ih Israel lam ihsin a do ngamtu ding zohman an um lo. David in cuih thu a theih tikah Saul siangpahrang hnenah do dingin a dil (cc.32-37). A thokpek ahcun a siang lo nain nehhnu ahcun a siang saal. David ih Philistin micak pa a neh theinak hriamnaam cu lungto hlum fate panga (c.40) le Cungnungbik Pathian rinnak in a si (c.45).\nKan nunnak ah donharnak, rinhlelhnak, ttihphaannak, sualnak le mawhnak tivek thil maksak pawl kan tong ttheu ding. Sihmansehla kannih khal ruah ban lomi thazaang cahnak le huham thawn a khatmi Pathian rinsannak thawn cumi pawl hmuahmuah cu kan neh thei ve ding. –Marvin Williams\nBawipa, ra awla raaltthatnak i pe aw,\nNa nehnak Thiang Thlarau in;\nKei hi nehtu ah i tuah hram aw,\nKa sungih a nungmi huham thawn. – Anon\nNunnak ih harsatnak tumpi pawl sawmngiar ngam dingin\nPathain in huham le raaltthatnak in pe.\nZapi Hrangah Dingthluk Lairelnak\nSIR-AW LO DINGIN


Pi Aung San Suu Kyi Khualtlawnnak Ah Damlo - Chinland Today Media\nPi Aung San Suu Kyi Khualtlawnnak Ah Damlo\nJune 15, 2012 2:17 am·0 comments\nPi Aung San Suu Kyi cu Europe khawmual hel ih khual a tlawnnak ram Switzerland ih thuthang lakhawmtu pawl thawn thu an rel khawmnak ah a damlo thu a phuang. Besia ciamco cu a silo nan a tha a cem ih luzing le taksa nuam lo zetin a um thu a sim.\nKum reizet ramdang fehlo ih a khumawk ringring ruangah ram dangih nikhua thlengawknak a tuar theilo thu khal a sim. Thuthang latupawl thawn thate an komawk theilo ruangah Thuthanglatu pawl hnen ah ngaithiamnak le theithiamnak khal a dil bet.\nThuthang latupawl thawn an komawk lai rori ahcun sivai thawn Pi Suu Kyi tuamhlawm cih a si. A cem tiang thu khal rel theiloin thuthang latupawl thawn an komawknak cu a suahsan. Britain ram a thlen tikah caan a neilozet ding nan Suu Kyi rak thehlartu Dave Lee Travis (DJ) thawn tawngaw ding ah a caan bikhiah a tuah fel zo.\nNLD Party In Siatserh Thukam Tuah Duhlo\nSuu Kyi President Si Theilonak Dan Rem Ṭul: Thura Shwe Mann\nPi Suu Kyi Nobel Khawpi A Thleng Zo


Malaysia UNHCR (Bio-Data Collecting Exercise) Nei Ding - Chinland Today Media\nMalaysia UNHCR (Bio-Data Collecting Exercise) Nei Ding\nApril 7, 2012 4:11 am·6 comments\nFRO Tuanvo Neitu Pawl\nMalaysia: April 10, 2012 ihsin thok in Malaysia acozahpi cun a ram sungih daan lo ih um pawl (illegal migrants, illegal workers) cu kaihkhih thok a si thlang ding. Cumi kaih le khih lak sung ihsi luat him theinak ding ruahsan in UNHCR cun Malaysia khuazakip ah feh tahratin Kawlram mi pawl Hmin list ngan khumnak (Bio-Data Collecting Exercise) cu April 09 ihsin May 31 tiang tuah a si ding. State 9 ah tuah a si ding ih mai umnak thawn anaibik nak hmun le ram ah tuah a si ding. Himi hmin list ngan khumnak ah ACR le CRC member lawng lak siloin Chin miphun a si mi hmuahhmuah cu lakthluh tum a si.\nCuruangah mai hrinhnam tinkim ih Community office ah feh in member card tuah thluh ding a si. Tuitum hmin list lak\nMs.Critina Palazo Geneva Ihsin FRO Zung Tlawng Lai\nnak ahhin CRC,ACR ,FRO, Dai le ZAM pawl thawn khal thuhla hlawmawk khawm thluh a si ding. FRO card kaitu member hmuahhmuah khal ACR thawn kom in hmunkhat ah hmin list ngankhumnak neitlang ding a si. UN card nei hrih lo tu, Family Derivative Status (DS) ben ding ah kum (18) a kim zotu hmuah cu hi mi hmin list ngankhumnak ah tuah thluh ding in UNHCR ih thusuah a si.\nFamily DS ben ding ih a tel mi innsungsang ah kum (18) tang, Nupa benawk ding le Nu le Pa ben awk ding pawl cu Family DS ah tuah a si ding ruangah hmin pek bet a tul lo ding.\nPastor Hrekkhat Thawn\nMalaysia rampum State 9 ah UNHCR in hminlist ngankhumnak (Bio-Data Collecting Exercise) tuah vivo ding a si. CRC,ACR le FRO ih-\nTeam Hnatuan Lai\nCoordinator le Assistant Secretary-2 khal thlun vivo in Chin mi zaten UN card a nei lo tu pawl hmuahhmuah a cang theitawk in tawlrel sak a si ding. FRO member pawl Kaih le khih a ton ngaingai tik ah FRO ih Legal incharge thawn tangtlang le bawm ding in FRO Task Force Team khal timlam cia in le ready in a um zo. FRO Coordinator khual tlawn sung hmuahhmuah ah zung lam ih hnatuan nak le mipi hrang a tulsam mi UN cangan tulpoimawh tawl rel ding in Mrs. Coordinator le Pastor James Pek Muan, FRO President le Secretary pawl nasatak in ttan an lak sinsin ding asi.\nHminsin: Cabu (Passport Workpermit) thawn a um tu pawl cu tui hminlist ngankhumnak (Bio-Data Collecting Exercise) ah tel hrimhrim lo ding in UNHCR ih thusuah a si ih netalam ah buabai nak tampi a suak thei thu khal simthan cia a si. Zianghman kutkaih nei lo ih April 09 – May 31 sung Malaysia rampum huap Hminlist ngankhumnak (Bio-Data Collecting Exercise) ah a tuah lotu pawl cu Community Office le UNHCR in kaihkhih le thuhla dang buainak hmuahhmuah ah tawlrelsak a theih lo ding.\nSource: Salai Van Lian Khup (Van Pi)\nCoordinator-FRO (April 08, 2012)\non April 7, 2012 at 3:06 pm\nUN CAR ngah zo pawl cu pek tul lo ti nak si maw UN ngah hrih lo pawl lawng ding khi a bang in ziang tin in sim fiang thei pei maw? lung awi\nUN Carh ngah hrih lo pawl hrang a siih thuhla felfai na theittheinak dingah FRO zungah rak pehtlaih aw. Keicu hmun hla ih um ka si ruangah ka lo simmi a sual a um pang thei. Lungawi\non April 9, 2012 at 2:11 am\nNgaih Cuang says:\non April 9, 2012 at 8:37 am\nU.N card ngah hrih lo deuh Appointment card lawng kai lai in teh tuah a tul ve kem maw ziang tin ha???\non April 9, 2012 at 11:01 pm\nSalai Ngaih Cuang,\nTuah ttul lo dingvek cu a bang asinan, Malaysia ih um FRO office ah tuanvo neitu upa pawl ahleice Salai Van Lian Khup (Vanpi) 016-2826438,017-2335859 ah rak pehtlaih awla thuhman a lo sim thei ding.\ncalebmangte..(tlauhmun khua) says:\non April 11, 2012 at 3:05 am\ntu un lak ding mi thu ah…a hlan ih hmin rak pek ciami teh an la pei maw????\ntu hmin list pek mi lawng mw an lak ding..////


Thailand Palik In Kawlram Mi Fala A Pawngsual – Meifar\nThailand palik bawi in Kawlram mi fala a pawngsual ruangah an thuhla cu an buaipi rero lai. Kawlram mi fala cu kum 21 mi a si ih September 17 sun ah an khua Kawlram, Kawthoung ah a tlung.\nRitheihsii ruangah an rak kai ih kum 2 le thla 9 sung thawng a tla, January 13 sun ah an suah zalen ih Kawlram ah an kuat tum, cutin Thailand ramdang mi pawl buaipitu in palik sakhan ah an ret lawk ih cutawk ih palik bawi in zan laiah a kosuak ih a pawngsual.\nJanuary 18 sun ah Thailand mipi humhimtu, ramdang mi pawl buaipitu le Thailang ramsung ih um Myanmar mi hruaitu pawl cu an tongaw khawm ih thulrel tlangnak an nei.\nKawlram mi fala khal cutawk palik sakhan ihsin hmunhimnak ah an va ret. Thailand palik bawi khal mi pawngsual thubuai an orhter, tu’ahcun camkhat sung baht ting 4 in an suah zalen lawk ih a thuhla cu buaipi vivo ding a si. Bangkok ih Burmese embassy pawlin an rak buaipi vivo ding.\nThailand ramsung ih mibawmtu Kawlram mi U Htet Wai Phyo in, “Ziangkim kan zingzoi hnuah fala te cu an khua Kawthoung ah a tlung, miruntu pawlkom hnenah aum lai. Ka tlung duh a ti ruangah ṭuanvo neitu pawlin an kuat tlung, mi pawngsualtu khal taza kan cuai thei” a ti.


VOL. 1 SESSION 8 - Hre Mang\nVOL. 1 SESSION 8\nDUNGTHLUNTU LAMZIN SIMFIANGNAK\nKey: Jesuh dungthluntu nun cu dungthluntu nuncandan vekin nun asi.\nJesuh dungthluntu pawl cu thangso sinsin dingih kawhmi an si ih cutin midang khal thang ve dingin bawmtu ding an si. Nangmah le na group pawlin Jesuh dungthluntu nun, thangso sinsin nundan lamzin thutak nan hawlsuak ding. Dungthluntu nun hi mahte bulpak in tuah famkim theih asilo ih mibur pawlkom, kawhhran sungah telnak in a cangsuak mi asi ti theihhngilh hrimhrim hlah. Na group pawl in 2 Tim 2:1-10 sungta Bible zir phah in dungthluntu nun cu tumhrim in thansohpimi asi zia nan zir ngah ding. Nun thlengmi nunthar nunpi thei dingin dungthluntu cun zangfahnak, thinsaunak, tuarfainak nunpi in midang bawm theitu si ding a tul. Jesuh Khrih hmuihmel bang sinsin dingin tumhrim nun le felnak nunneih a tul. Lungawium zetmi cu Thuthiang sungah nun pitling kan neihnak hrang kan tulmi ziangkim a famkim theh asi.\nNa timtuahnak ah Bible bungcang pekmi pawl theinal zet dingin rak siar cia theu aw.\nAhmaisa ah kan zir zo mi cu dungthluntu nun cu Jesuh ih leitlun mission hnatuannak ah telve asi tiah kan zir. Khrihfa tampi hrangah Jesuh leitlun mission hnatuannak ah tel ve ding cu an harsat zetmi asi. Cun khatlam ah Jesuh leitlun mission hnatuannak ah tel ve timi cu dungthluntu nun vekin nun khal a tel ve asi ti kan zoh tlang ding.\nNa timtuah rero lai ah Paul in Timonthy ca a kuat mi sung ihsin ziangtin na tawntehmi pawl thawn tahhtim in kan zoh tlang ding.\n· Dungthluntu tha si dingin dungthluntu nun nunpi dingin rawngbawlnakah na tel ve thei ruangah Pathian hnenah lungawithu sim aw.\n· Pathian duhnak thlun dingin na tumtah ih khrihfa zumtu mibur lakah a rualin Pathian rian tlang dingin cantha na neih ruangah lungawithu sim aw.\n· Pathian in nan group member zapi ten tumtahnak hnget khoh zet nan neih ih amai duhnak ihsin nan pial tinte Thiang Thlarau in lamzin dik lo hmuhsal ringring dingin thlacam aw.\nRamsa phunphun an um ih ramsa pawlin anmah vek ramsa an sersiam thei lo; anmah vek fa an hring ciar.\nNa nauhak laiah ziangmi ramsa na uar bik?\nSersiammi na lung lo lak zet na tawng dah maw?\nRamsa pawlin anmah vek fa an hrin vekin Jesuh dungthluntu pawl khalin anmah vek Jesuh dungthluntu an hring ve asi. Jesuh dungthluntu cu kawhhran member karhzai vivo dingin zumtu dungthluntu thar sersuahnak hrangah Jesuh ih leitlun mission hnatuan tuan in Jesuh hnatuanpi an si.\nKawhhran a dinthawk pek ah zumtu, Jesuh dungthluntu pawl cu ziangtin dungthluntu nun cu asi, ziang tuah ding, ti thei loin mi tampi an an-hai, an fiang lo mi pawl simfiangnak ah Thlungthar Bible cakuat pawl hi a thupi ngaingai asi. Kawhhran zumtu, dungthluntu pawl ziangtin nundan ding, ziangvek in Jesuh mission hnatuan ah tel ve ding an si tvp in zirh asi.\n2 Tim. 2:1-10,1Ka fapa, nang cu Khrih Jesuh thawn kan pehzom awknak le kan comi a zaangfahnak ruangah hngetkhoh-in um aw. 2Theihpitu tampi hmaiih ka lo zirhmi thu tla cu midang a zirhsin theitu ding rinsantlak pawl hnenah va ap aw.3Khrih Jesuh ih rinsantlak ralkap na si bangtuk in tuar ding na covo cu tuar ve aw. 4Ralkap a ṭuantu cun amah hotu bawi ih duhnak kha a thlun ih ralkap a si lomi mi menmenih thuhla sungah a cokkalh aw lo. 5Tlan zuamnak sungih a teltu in daan a thlun duh lo ahcun laksawng a ngah thei lo ding. 6Hnaṭuan khung a ṭuantu lothlotu in rawlkhawm caan a thlen tikah rawl thar ngahtu ding hmasa bik a si. 7Hitiih ka simmi pawl hi rak ruat ṭha aw; ziangah tile Bawipa in ka simmi pawl theih theinak a lo pe ding.8Thuthang ṭha ka phuanmi sungih a um vekin David tesinfa, thihnak ihsin thawhter salmi Jesuh Khrih kha hngilh hlah. 9Thuthang ṭha ka phuan ruangah harsatnak ka tuar ih misualral bangin thir cikcinih khih ka tong. Sikhalsehla Pathian thu cu thir cikcin in khih theih a si lo. 10Curuangah Pathian ih hriilmi minung pawl in Khrih Jesuh hnenih a rami rundamnak an ngah ih kumkhua sunlawinak an conak dingah harsatnak hmuahhmuah ka tuar a si.\nKhristian nunah a thupi zualmi bimi bungcang sungah ziang a um?\nA tufang na nun le na dinhmun ah a tlunih Paul cakuat lak ihsin ziangbik a kaih aw in na zir ngah?\nDISCIPLESHIP CU CATBANGLOIN THANSOH RERO ASI\nDiscipleship tuahdan a phunphun a um thei, ziangvek cekci asi ding timi Bible ah fiangzet in a sim lo. Asinan ziangvek program hman asi khalah dungthluntu cu a thang so hrimhrim ding, nun thleng awknak, thlarau nun ah thangso hrimhrim ding asi. Khrihfa nun thansohnak le midang nun tungdingtu bawmtu tha si ding na thansohnak cu tikcu ziangmawzat a rei ding ruangah thinsau nak le zangfahnak na tul zet ding asi.\n2 Tim. 2:1-2, 1Ka fapa, nang cu Khrih Jesuh thawn kan pehzom awknak le kan comi a zaangfahnak ruangah hngetkhoh-in um aw. 2Theihpitu tampi hmaiih ka lo zirhmi thu tla cu midang a zirhsin theitu ding rinsantlak pawl hnenah va ap aw.\nPaul cakuat sungah discipleship cu thang sunzawm rero asinak thu ziangtin a sim?\nA tlun Bible bungcang 1-10 zohsal awla Paul in thazang, rinumnak, tuarfainak thu a simmi ziangruangah a sim asi pei?\nPaul cakuat sung thotho ah dungthluntu nun cu catbangloin thangso rero ding asi lawng si loin bulpak in thang silo in mibur pawlkom, kawhhran sungah thansohnak thu a sim tel asi.\nZumtu thar hrinsuahnak hrangah Jesuh dungthlun in na nitin nun thu ziangtin na sim fiang thei ding?\nDUNGTHLUNTU NUN CU TUMHRIMNUN ASI\nDungthluntu nun cu tumhrimnun in tumtahnak thawn nun asi. Nauhak te pakhat cu taksa in a thanlennak hrangah rawl phunphun, tidai a ei a in a tul vekin zumtu dungthluntu khal thlarau nun thangso dingin thlarau rawl a ei ringring a tul asi. Asinan thlarau nun thangsohnak cu taksa thansohnak thawn danglamnak a um.\nTaksa thansohnak hrangah ti le rawl ei cun a thangso vivo thei nan thlarau thansohnak cu a danglam. Nitin nun ah Jesuh thawn nai aw sinsin dingin nun thleng awknak nun nei dingin nun a tul asi. Midang nun tuah thatu , dungthluntu tuahtu si ding cun dikfel zetin nun a tul fawn.\nPaul cakuat sung ah cang 3-7 siar sal awla, Paul in tahthimnakah a hmanmi na siar tikah dungthluntu nun na theihnak ziangtin a lo fiangter?\nZiangmi tahthimnak a hmanmi in na khrihfa nun a lailangbik, ziangruangah?\n2 Tim 2:15 A hnaṭuan a zahpi lotu le Pathian thutak Thuthang ṭha cu dik zetih a simfiangtu si dingah Pathian lungkimnak ngah dingin zuam aw.\nThannak dik in thangso dingin kaihhruai awknak dik, kaihhruai awknak kan tul ringring asi. Lamzin dik ah thangso ringring dingin bawmtu kan tul asi.\n2 Tim 2:14-19 siar awla dungthluntu nun thu ziang na thei fiang bet, sim aw?\nThil na ti sual mi parah ziangtin lo rem, na nun lo tuahthat na duh?\nA hnuailam ih hmun lawngah na pianthar pekte ihsin tuini tiang thlarau nun a lo kaihruai tu, na thansohnak hrang a lo bawmtu pawl hmin ngan aw. Jesuh thawn nan tawn awknak ding hrangah a lo hruaitu, na pianthar hnu ah zumtu nun a lo zirhtu, na thlarau nun khualtlawnpi pawl an hmin ngan aw.\nNa hmin ngan awla, a hnuailam ah zovek milai pawl Jesuh hnenah na hruai tum, dungthluntu nun na zirh, na kaihhruai dingmi pawl an hmin list ngan aw.\nDungthluntu nun cu zumtu thar hringsuaktu, Jesuh hnenah mithar kaihhruaitu tuanvo neitu in ruat tikah khrihfa menmen na si loih ziangsi a danglam nak?\n· Bible study-Bible siar ding pawl siar theh aw\n· Pathian thawn can hmangin bulpak pawlkomnak can hmang aw\n· Jesuh leitlun mission ah tel ve thei dingin Pathian hnenah cantha dilin thlacam aw.\n· Bulpak zir awknak nganmi pawl siar in zir aw, thusuhnak pawl sang aw\n· Jesuh dungthluntu nun cu ziang asi timi nangmai tongkam in ngan aw la, nitin te na hmuh awlnak hmun, motor sung, ihnak, tvp hmun khatkhat ah ret aw\n· Kawhhran sung discipleship zirnak lam tuanvo neitu pawl sut awla, ziangtin midang thawn ruantlang ten na feh ve maw, ziang na tuah a tul timi pawl sut aw, zir aw.\n· Nangmah dungthluntu nun a lo kaihhruaitu ding, lole Jesuh dungthluntu lamzin ah na hruai dingmi hmin list pawl tuah awla nitin thlacam sak aw.\n· Zohlo in ngah aw: 2 Tim 2:2 2Theihpitu tampi hmaiih ka lo zirhmi thu tla cu midang a zirhsin theitu ding rinsantlak pawl hnenah va ap aw.\nNITIN BIBLE SIAR AWLA THIANG THLARAU IN A LO ZIRHMI NGAN AW\n1. John 13:1-20\n2. Thufim 27:1-27\n3. Kalatian 5:16-26\n4. Kalatian 6:1-10\n6. Tirhthlah 14:19-28\n7. 2 Tim. 3:10-17\nGRAPE KUNG THANGSO\nDungthluntu nun cu a thangso lo asile dung a tawlh ding, a lailak ah ding ringring timi a um thei lo tluk asi. Thlarau nun thansohnak hrangah kanmah milai hnatuan kha a thupi bik asilo ti theihhngilh hrimhrim hlah; a ngaingai ahcun amah Pathian kan sungah hna a tuan mi asi sawn.\nBible siarin a hnuai ih thusuhnak pawl sang in ngan khum aw.\nJohn 15:5-13, 5Keimah cu Sabit hri ka si ih nannih cu a hnge nan si. Zokhal ka sungah a um ih kei khal a sungih ka umcilh mi cun rah tampi a rah ding; ziangah tile keimah tel lo cun zianghman nan tuah theimi a um lo. 6Zokhal keimah sungih a um lomi cu Sabit hnge an hlon ih a carmi bangtuk a si ding. Cubangtuk hnge pawl cu an khawm ih meisa sungah an hlon ih a kang ṭheh. 7Keimah sungah nan um ih ka thu hi nan sungih a um ve ahcun nan duhmi pohpoh nan dil tikah nan ngah ding. 8Rah tampi nan rahnak hin ka Pa ih sunlawinak nan langter ih cuti cun ka dungthluntu nan can theinak a si. 9Ka Pa ih i duhdawt vekin nannih khal ka lo duhdawt ve; ka duhdawtnak sungah um ringring uh. 10Ka Pa ih thukham ka thlun ih cuti cun amah ih duhdawtnak sungih ka um vekin ka thukham nan thlun a si ahcun ka duhdawtnak sungah nan um ve ding.11Ka lungawinak cu nan sungah a um ih nan lungawinak cu lungawi famkim a sinak dingah hi thu hi ka lo sim. 12Ka thukham cu hihi a si: Keimah ih ka lo duhdawt vek hin nannih khal pakhat le pakhat duhdaw aw ve uh! 13Mi pakhat in a rualpi pawl hrangah duhdawtnak tum bik a neihmi cu an hrangih a nunnak pek hi a si. 14Cule ka thupekmi nan tuah ahcun ka rualpi nan si. 15Nannih tla cu hnen-um tiah ka lo ti nawn lo, ziangah tile hnen-um cun a bawipa ih tuahmi kha a thei lo. ‘Hnen-um,’ ti nawn loin ‘Rualpi,’ tiah ka lo ko: ziangah tile ka Pa hnen ihsin ka theihmi hmuahhmuah cu ka lo sim ṭheh zo a si.\nNa thlarau nun thansohnak hrangah ziangcin nangmai tuanvo asi tiah na ruat?\nNangmai kutsungah na ret mi thlah tahratin Grape kung pehzawm in Pathian kut ah zaahza hngat thei dingin ziang na tuah a tul?\nDUNGTHLUNTU NUNAH THIL PALI\nJesuh Khrih dungthluntu si in pitling tiang thangso dingah le midang bawmtu tha si dingah an tuahmi a bang rep theh asi.\nZiang bet duh rem duh, simduh na nei maw, a tlunah simmi thu-dungthluntu pitling si thei dingin le midang dungthluntu ah tuah thei dingin?\nNangmai zumnak nunah zo ih dung na thlun ih zo pawl dungthluntu ah na tuah, na hmuhtawnmi pawl sim aw?\nJesuh dungthlungtu Jesuh thulung na si duh vekin na nitin dungthluntu nunah a hnuailam thil pali pawl hngilh hlah.\n1. Dungthluntu nun cu thang rero mi asi.\nKhrihfa nun cu hmailam pan in a feh rero mi asi; tohmun le dinhmun in Jesuh dungthlun a theih lo. Cutin kan feh rualrual tawp ti nei loin nun thleng awk rero asi. Umhmun ah nun thleng awk a theih lo.\nPaul in voi tampi khrihstian nun thleng awknak thu a sim. Pakhat cu a hnuailam Bible sungah kan hmu.\n2 Kor. 3:18, Kannih tla cu kan zatein kan hmai puanih tuammi kan si nawn lo ruangah Bawipa ih sunlawinak hi thlalang bangin a langtertu kan si. Cuih sunlawinak cu Thlarau a si mi Bawipa hnen ihsin a rat ruangah kan nunnak hi sunglawi sinsin in le Amah bang sinsin in in thleng vivo a si.\nJesuh dung na thlun thawk ihsin ziangtivek in na nun a thleng aw?\nHmailam ah ziangvekin na nun na thleng aw lai ding, Jesuh in a lo thleng lai ding tiah ruahsannak na nei?\nRoman 12:1-2 1Cuti a si ruangah ka u le ka nau tla, a tam zetmi Pathian ih in zaangfahnak ruangah hin nan ruangpumpi cu a thiangmi le cohlan tlak raithawinak bangtuk in Pathian hnenah pe uh, tiah ka lo dil. Cumi cu Pathian hnenih nan pek dingmi biaknak taktak cu a si. 2Hi khawvel daanah hin kop nawn hlah uh; cuhnak in nan thinlung kha tharthawh tahratin thleng aw sawn uh. Cutiin Pathian ih duhnak cu nan thei ding ih Pathian ih hmaiah ziangso a ṭha, ziangso a lungawi mi a si tile ziangso a famkimmi a si ti nan thei ding.\nHimi bungcang in thlarau nun thleng awknak ziangvek a lo zirh?\n2. Dungthluntu nun cu dingfelnun asi.\nJesuh dungthluntu nun cu khatlam zawngin sim asile nun awlsam asi: nitin Jesuh dungthlun in tuahter in duh mi in fialmi tuah asi. Cutin Thiang Thlarau cu kan sungah hnatuan dingin lalnak kan pek ih kan thinlung in tuaithar sal in Jesuh hmuihmel bang sinsin dingin nitin in sersiamthar sal ringring asi. (John 15:5-13 zoh).\nKhatlam zawngin kan sim asile Jesuh dungthluntu nun cu nitin dingfel zetin nun a tul asi. Ziangah tile kan lei tisa cun Pathian thutak lamzin ihsin a pial cia mi asi ih Pathian hnatuan dokalh in tisa cun a hiar ringring ruangah nitin dingfel zetin nitin nun a tul asi. A hnuailam ah Paul in zumtu Jesuh dungthluntu pawl hnenah a ngan:\n1 Tim 4:7-10, 7Asinain Pathian thu thawn pehtlaihnak zianghman a nei lomi simrel tlak lo thuanthu menmen pawl cu hrial aw. Pathian duhzawng ih nung dingin zirh-aw ringring aw. 8Taksa harhdamnak ih zirmi cu man a nei ve ko nain thlarau harhdamnak hrangih zirmi cu ziangtinkim in man a nei. Ziangah tile atu-ah siseh, hmailam hrang khalah siseh, in tiamkammi cu nunnak a si. 9Hiti ka simmi hi a dikmi ṭong a si ih zumtlak le cotlak an si. 10Rethei zet le harsa zetin hna kan ṭuan; ziangah tile kumkhua in a nungmi Pathian parah kan ruahsannak kan bun. Cuih Pathian cu mi hmuahhmuah Rundamtu a si ih amah a zumtu pawl hrangah a si hleice.\nJesuh dung na thlunnak ah ziangmi in dingfel (disciplined) nun nei dingin a lo bawm?\nNa thlarau nun dingfelnak (discipline) a lo hnaihnok, a lo khamtu ziang a um theu?\n3. Dungthluntu nun cu midang thawn pehtlaihnun asi.\nJesuh dungthluntu pawlin dungthluntu nun cu bulpak nun asi tiah an ruat theu. Tuisun society tla mahte nun (individual society) ih nunnak san asivekin Jesuh dung kan thlunnak khalah mahte bulpak zalen nun ih ziangkim tuah theh thei kan tum theu.\nBible in in zirhmi cu a danglam asi. Thlarau lam nun thansohnak cu kawhhran mibur lakah cangvaihnak in thansoh asi tiah Thuthang in a tlangpi thu in in zirh asi.\nTirh 2:41-47, 41Piter ih simmi cu mi tampi in an zum ih baptisma an lak; cuih ni ni khatah an pawl cu mi thawngthum tlukin an karh. 42An zatein tirhthlah pawl hnen ihsin an zir ih, tirawl ei tlaangnak le thlacam tlaangnak thawn pawlkomnak an nei ringring. 43Tirhthlah pawl in khuaruahharza le hmuhsaknak mak zetzet thil tampi an tuah ruangah mi hmuahhmuah ih thinlung sungah ṭihnak le hmaizahnak a khat. 44Zumtu pawl hmuahhmuah cu an pawlkom aw ih thurual zetin an thil neihmi tla an ṭawm aw. 45An thilri neihmi le an hlawnthil pawl tla an zuar ih an ngahmi tangka cu an ṭulnak vekin an zem aw. 46Ni khat hnu ni khat Biakinn sungah an tongkhawm aw; an inn ah rawl an ṭawm aw ih tangdornak le lungawi thanuam in an ei tlang. 47Pathian an thangṭhat ih mi hmuahhmuah hnenin mithmai ṭha an ngah. Cule nitinte in Bawipa in an pawlah rundamnak ngahtu a bet vivo.\nKawhhran hmaisa zumtu pawl nundan na zoh tikah ziangmi bik in nan nun a lo tham bik?\nNa umnak kawhhran in Jesuh dungthluntu tha si in na thansohnak hrang ziang a lo bawm?\nKawhhran member kan sinak cu kaphnih asi; kawhhran in thlarau nun thansohnak hrang in bawm vekin kawhhran sungah dungthluntu tha an karhzai vivo nak ding hrangah tuanvo kan nei ve asi.\nTirh 8:29-31, 29Thlarau Thianghlim in Filip hnenah, “Feh awla khi rangleng khi va naih aw,” tiah a ti. 30Filip cun a hei dawi ih profet Isaiah cabu a siar ti a thei. Filip in, “Na siarmi hi a tican na thei maw?” tiah a sut.31Cupa cun, “Zotal ih in simfiang lo ahcun ziangtinso ka theih thei ding?” tiah a sawn. Cule Filip cu a rangleng parah to ve dingin a sawm. 32A siarmi Ca Thianghlim cu a tanglam vek hin a si:\nTu naite ah Jesuh dungthluntu tha si dingin thlarua nun thangso dingin zo a um, lole Jesuh nei lo Jesuh hnenah na hruaimi zo pawl an si? Ziangtin na kaihhruai, dungthluntu ah na tuah, an hmin ngan aw:\n4. Dungthluntu nun cu midang nun zohthim in nun asi.\nJesuh dungthluntu nun cu midang nun bawmtu, Jesuh Khrih ah nun pitling an neih theinak dingin lamzin hmuhtu bawmtu nun asi. Asile nitin nun ah “midang bawmtu nun” cu ziangvek cekci asi? Asile hmailam saupi hrangah midang thlarau nun tundin nak ih tumtah cu ziang asi?\nA tlunih thusuhnak pahnih na sannak ngan aw:\nPakhatkhat a dik bik timi a um thei lo. Thlarau laksawng co mi ciar vekin zumtu dang thlarau nun tuahtha tu dingah hman awk ding mi asi. Asinan an zaten an tuahmi bangrep mi pakhat cu an “tikcu can an pe” asi. Hlaraal ihsin midang nun kan tuah tha thei lo, Jesuh Khrih ah an nun tuahthat kan duh asi ahcun anmah thawn naihniam zetin kan pehtlaih awk a tul asi.\nNa umnak hmun ihsin a naibik milai pawl, zo pawl nun tuah tha dingin na tikcucan le hgmanrua pawl na pek duh?\nA hmaisabik dungthluntu nun ih hnatuan cu midang kha Jesuh dungthluntu ah va tuah sin ding asi. Paul in 2 Tim 2 sungah hitin asim, “Theihpitu tampi hmaiih ka lo zirhmi thu tla cu midang a zirhsin theitu ding rinsantlak pawl hnenah va ap aw.”\nCing ringring aw, dungthluntu nun cu midang Jesuh dungthluntu ah va tuah sin asi. Tumtahmi cu dungthluntu ah kan tuahmi in midang kha Jesuh dungthluntu ah an va tuah sawng sin ding. Cutin thlarau lamah pu/pi si thei ding in tumtah mi asi. Cutin leitlun pumpuluk tiang in a karhzai sinsin dingih miphun hmuahhmuah Jesuh dungthluntu si ter dingmi tuanvo kan neih mi asi.


Falam Ah Myanmar Ram Nu Pawl Thiam Filor le Thisen Hlu Pawl Sunloih - Chinland Today Media\nFalam Ah Myanmar Ram Nu Pawl Thiam Filor le Thisen Hlu Pawl Sunloih\nJuly 5, 2017 10:17 am·0 comments\nMyanmar ram nu pawl ni hminsin in Falam townhall ah phun 10 D ngah pawl, tlawngta cuangce pawl le nunau thi hlu tam pawl sunloihnak cu July 4, zinglam nazi 11:00 ihsin an tuah. Caanserh hmannak ah Falam district Nu pawlkom committee hotu DC U Moe Zaw Soe in thusimnak a nei ih laksawng pek sunloihnak in caan an hmangmi a si.\nFalam pengpi Nu Pawlkom committee hotu DC U Moe Zaw Soe in Myanmar ram Nu Pawlkom din san a sinak le tumtahmi pawl simnak a nei. Sunloihnak laksawng an pekmi pawl cu phun 10 camibuai ah 4 D ngahtu 2, 3D ngahtu 2, 2D ngahtu 4, 1D ngahtu 23 pawl, lu-yi-chun ngahtu pawl, Sa-si-sa-kung zuamnak ih laksawng ngah pawl le nu thisen hlutu pawl tla an si.\nDC pa in 4D ngahtu Mg Thawng Khant Lian, Ma Van Hnem Sui, Daw Soe Soe Nyunt in 3D ngahtu Mg Cung Lian Kap, Ma Thuam Kip Thluai, AD U Soe Lwin in 2D ngahtu Mg Lalrinchan, Mg Hlawn Lian Thang, Mg David Biak Lian Mang, Ma Ṭial Ling Mawi, le 1D ngahtu a simi Ma Teresa Van Hnem Kim, Mg Wai Yan Phone Htet, Ma Suimi Christina, Ma Sui Ṭha Len Par, Ma Za Nei Thluai, Ma Sem Thlia, Mg Isaac Laldikpuia, Ma Unice Van Sui Mawi, Mg Dal Sian Khup, Ma Van Siang Hnem, Ma Run Nei Ciang, Mg Zi Lian Bawi, Ma Biak Len Sum, Ma San Nei Mawii, Ma Ngun Thian Nei, Mg Thet Wai Oo, Ma Thin Thin Khaing, Ma Lian Rem Sang, Mg Van Lal Saw, Ma Lai Nun Par, Ma Rose Siang Nei Par, Mg Ral Lian Ring, Mg Lal Rin San tepawl, Lu-yi-chun ngahtu Mg Isaac Laldikpuia, Mg Lal Ram Mawi, Ma Thazin Khaing Win, Ma Lal Ruat Kim tepawl, sa-si-sa-kung zuamnak (suakthuan level) ah 1st ngahtu Ma Maryland Lang Za Hnin, 2nd ngahtu Ma Thazin Khaing Win, 3rd ngahtu Ma Dawtte, (lailak level) ah 1st ngahtu Mg Jason Lal Mal Sawm, 2nd ngahtu Ma Ni Tin Mawi, 3rd ngahtu Ma Lanna Van Ro Sung tepawl, Numi thisen hlu tam pawl ah voi 25 hlu zotu Pi Van Nei Iang, voi 22 hlu zotu Pi Bawi Peng le voi 20 a hlo zotu Pi Hniang Par pawl hnen ah sunloihnak an pekmi a si.\nFalam DC U Moe Zaw Soe in, “sunloih phu hrimhrim pawl kan ti thei tawk in kan sunloihmi a si. Sumpai in a tam thei hrih lo hman ah an hlawhtlin nak le an thil ti theinak, an pekhlannak pawl cu mipi hmai ah upat kan pek lang ternak in zuam sin duhnak an nei dingah kan tumtahmi a si” tiah a sim.#\nChin Ramkulh Phun 10 Ongtu Nikum Hnakin Zatek 10% Zik In Tam